Фотосуратга олиш важи билан ресторан хизмат кўрсатишни рад этиши мумкинми? | NORMA.UZ\nФотосуратга олиш важи билан ресторан хизмат кўрсатишни рад этиши мумкинми?\n? Бу ички қоидалар билан тақиқланганлигини тушунтирган ҳолда ресторанлардан бирида бизга нафақат фотосуратга олишни тақиқлашди, балки хизмат кўрсатишдан ҳам бош тортишди. Агар истеъмолчи маъмурият рухсатисиз фотосуратга оладиган бўлса, улар унга хизмат кўрсатмасликка ҳақлими?\nУмумий овқатланиш хизматларини кўрсатишда хизматлар етказиб берувчи (кафе, ресторан ва ҳ.к.) ва истеъмолчи ўртасида Фуқаролик кодексининг 358-моддасида кўзда тутилган оммавий шартнома тузилади. Бу ҳақ эвазига бундай хизматни олишни истаган ҳар қандай истеъмолчи учун ижрочи хизмат кўрсатиши шартлигини билдиради. Бунда барча истеъмолчилар учун нархлар бир хил бўлиши керак, бундан айрим тоифадаги шахслар учун имтиёзлар берилиши қонунчиликда кўзда тутилган ҳолатлар мустасно.\nБинобарин, тижорат ташкилоти шундай имконият бўлган тақдирда оммавий шартнома тузишни рад этишга ҳақли эмас.\nМУҲИМ! Тузилиши ташкилот учун шарт бўлган оммавий шартномани тузишдан ғайриқонуний бўйин товлаш салбий оқибатларга олиб келиши мумкин. Истеъмолчи “Истеъмолчиларнинг ҳуқуқларини ҳимоя қилиш тўғрисида” Қонунга1 таянган ҳолда Хусусийлаштириш, монополиядан чиқариш ва рақобатни ривожлантириш давлат қўмитасига ёзма ёки: +998(71) 239-44-46, (+ 99871) 259-20-90 телефонлари орқали шикоят билан мурожаат қилишга ҳақли. Шунингдек у шартнома тузишга мажбур қилиш ва зиённи ўрнини қоплаш учун судга мурожаат қилиши мумкин. Бунда ташриф буюрувчи маънавий зарарни қоплашни талаб қилиши мумкин бўлган вазиятнинг вужудга келиш имкониятини ҳам ёддан чиқармаслик керак. Бу ҳолатда суд ҳуқуқбузар айбининг даражаси, ташриф буюрувчининг жисмоний ва маънан қийналганлиги ва бошқа жиҳатларни ҳисобга олади.\nРесторан ички қоидаларни ишлаб чиқишга ҳақли, бироқ улар қонунчилик нормаларига зид келмаслиги даркор, фото- ва видеосуратга олишга тақиқ эса уларга мувофиқ келмайди.\n“Истеъмолчиларнинг ҳуқуқларини ҳимоя қилиш тўғрисида” Қонуннинг 6-моддаси билан истеъмолчининг сотувчидан (ижрочидан) ўзи реализация қилаётган товар (иш, хизмат)лар ҳақида тўғри ва тушунарли маълумот олиш ҳуқуқи белгиланган.\nРесторан, умумий овқатланиш субъекти сифатида истеъмолчиларга зарур ва ишончли маълумотларни кўргазмали ва қулай шаклда етказиши шарт, маълумотларда тўғри танлаш имкониятини таъминлайдиган камида қуйидаги маълумотлар бўлиши керак:\nхизматлар нархи ва уларни тўлаш шартлари2.\nБунда ресторанга ташриф буюрувчилар қай тарзда ахборотни эътиборга олишлари қонунда айтиб ўтилмаган (ўқиш ёки аввал суратга олиш, олайлик, планшетга суратга олиб, сўнгра ундан ўқиш).\nИстеъмолчи остида шахсий истеъмол ёки бошқа фойда олиш билан боғлиқ бўлмаган мақсадларда товар ёки иш, хизматни сотиб оладиган, буюртма қиладиган ёки сотиб олиш ёки буюртма қилиш ниятида бўлган фуқаро (жисмоний шахс) тушунилишига эътибор қаратамиз.\nБинобарин, ресторанга кириб, таомнома ва умумий овқатланиш корхонаси томонидан кўрсатилаётган хизматлар тўғрисида бошқа ахборот билан танишишга киришган инсон автомат равишда истеъмолчи тоифасига ўтади.\nАхборот олиш фақат қонунга мувофиқ ҳамда инсон ҳуқуқ ва эркинликлари, конституциявий тузум асослари, жамиятнинг ахлоқий қадриятлари, мамлакатнинг маънавий, маданий ва илмий салоҳиятини муҳофаза қилиш, хавфсизлигини таъминлаш мақсадида чекланиши мумкин3. Давлат ахборот олиш кафолати бўлади4. Бутунлай аниққи, бу биз кўриб чиқаётган ҳолат эмас.\nШубҳасиз, ресторан ёки кафе тижорат сирига риоя қилаётганлигини важ қилиши мумкин. Бироқ фотосуратдаги ахборот тижорат сири бўлиши мумкинми?\nдавлат сирлари ва қонун билан қўриқланадиган бошқа сир белгиларига эга бўлмаслиги керак.\nФотоаппарат объективига фурнитура, интерьер, таомнома ва ҳоказо тушиши мумкин. Табиийки, кўрсатилган объектлардан ҳеч бири тижорат сири объекти бўлиши мумкин эмас.\nЮқорида айтилганларга асосланган ҳолда хулоса чиқадики, ресторан маъмурияти ташриф буюрувчига фотосуратга олишни рад этишга ҳақли эмас, хизмат кўрсатишни рад этишга эса ундан-да ҳақли эмас.\nЎз ҳуқуқларингизни билинг ва уларни ҳимоя қилинг!\n1 26.04.1996 йилдаги.\n2 ВМнинг 13.02.2003 йилдаги 75-сон қарори билан тасдиқланган Ўзбекистон Республикасида умумий овқатланиш маҳсулотларини (хизматларни) ишлаб чиқариш ва сотиш қоидаларининг 8-банди.\n3 “Ахборот эркинлиги принциплари ва кафолатлари тўғрисида” 12.12.2002 йилдаги 439-II-сон Қонуннинг 4-моддаси.\n4 “Ахборот олиш кафолатлари ва эркинлиги тўғрисида” 24.04.1997 йилдаги 400-I-сон Қонуннинг 3-моддаси.


Айни пайтда у ерда 15 тонна карам, 80 тонна картошка ва 40 тонна олма сақланмоқда. Ушбу марказ хитойлик ва ўзбекистонлик тадбиркорларнинг 110 минг доллар миқдоридаги сармояси билан қўллаб-қувватланиши натижасида барпо этилди.\n- Логистика маркази электр қуввати учун тўловни тижорат нархларида беради. Биз ишлаб чиқариш корхонаси эмасмиз ва экспорт қила олмаймиз. Агар сақлаш корхонаси учун имтиёз бўлмаса, ишлаш қийин бўлади, - деди марказ раҳбари Гулноз Эргешова.\nЛогистика маркази вакиллари ушбу масала билан парламент қўмитасига мурожаат этмоқчи.


Андижон вилоятидаги газ қуйиш шохобчасида автомобиль портлади » Muzlik.uz - O‘zbekiston yangiliklari\nДушанба, 16 декабрь куни соат 12:00 атрофида Андижон тумани Жаҳонобод маҳалласида «Шодлик инонч сервис» автомобилларга газ тўлдириш шохобчасида Naxia-2 автомобили газ баллони портлади. Ўзбекистон ИИВ Тергов департаменти матбуот хизматининг хабар қилишича, портлаш натижасида автомобиль ҳайдовчиси Х. К. жароҳат олди. Ҳодиса жойида тергов-тезкор гуруҳи портлаш сабабларини ўрганмоқда. Текширув натижалари тўғрисида қўшимча ахборот берилади, дейилади хабарда.


Германияда дунёдаги илк учар автомобиль синовдан ўтказилди(Видео) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Германияда дунёдаги илк учар автомобиль синовдан ўтказилди(Видео) 14:02, 08 апрель\tГерманияда Volocopter яъни дунёдаги илк учар автомобил синовдан ўтказилди. Бу ҳақда “Lenta.ru” хабар бермоқда. Машина бир неча метр баландликка кўтарилиб, соатига 25 километр тезликда маълум масофани босиб ўтди. Учар автомобилни Германиянинг E-Volo компанияси ишлаб чиқмоқда. Унинг учувчисиз талқини 2014 йилда синовдан ўтказилган эди. Муҳандислар келажакда учар автомобиль тезлигини соатига 100 километрга етказишни режалаштирмоқда. Volocopter асосчилари ўзларининг янги ихтироларини келажакнинг экологияга зарар келтирмайдиган техникаси дея баҳоламоқда.


Эрдўғоннинг Қут-ул-Амора маросимидаги мурожаати « Ўзбекистон Халқ Ҳаракати\nЭрдўғоннинг Қут-ул-Амора маросимидаги мурожаати\n30 April 2016 - 16:01\nТуркия президенти Эрдўғон, Лутфи Кирдор Конгрес саройидаги Кут-ул-Амара дастурида сўзга чиқди.\nЭрдўғон Туркияни учта катта хавфдан огоҳлантирди. Тарихнинг янги авлодларга тушунтирилишида камчиликлар мавжудлигини айтиб ўтган давлат раҳбари, маданиятнинг минг йиллик тарихини ўзгартириш учун 1919 йилда бошланган тарих тушунчасини қабул этмаслигини ва бундай тарихни рад қилишини айтди.\nЛутфи Кирдор Конгрес саройидаги Қут-ул-Амара Зафарининг 100 йиллиги маросимида нутқ сўзлаб, Туркия учун энг катта таҳликанинг уч турли фитна шаклида келишини таъкидлаган Эрдўғон, мазҳабчилик, ирқчилик ва терроризмга эътибор қаратди.\nТарих китобларида бизни аскар-халқ деб аташади\nБарча жиҳатлар бўйича Биринчи жаҳон уруши ва Мустақиллик уруши миллатимизнинг қиёмидир. Яъни оёққа туриши, ўсишидир. Тарих китобларида бизнинг халқимизни қандай аташади? Аскар халқ ёки армия халқи ифодаси қўлланилади. Чунки биз керак бўлганда барча аъзолари билан иймони, ватани, байроғи, давлати учун жанг қилаолган, шунга қурби етган бир миллатмиз. Бизнинг армиямиз фақатгина хизматдан иборат эмасдир. Аксинч бизнинг бир мобил армиямиз бор. У ҳам бўлса халқнинг ўзидир.\nТарихимизни инглизларнинг истагига қараб ўзгартирдик\nАфсуски биз расмий тарихимизни йиллар давомида айнан инглизлар истагани каби ўзгартириб келдик. Биринчи жаҳон урушининг ҳар жабҳасида, аввалига ингилизлар билан биргаликда душманларимизнинг ғазаб билан, дўстларимизнинг умид билан аммо бутун дунёнинг ҳайронлик билан кузатишига сабаб бўлган бир курашга киришдик. Сулҳ келишуви имзоланган бир вақтда Усмонли қўшинлари барча фронтларда жанг қилишни давом эттирди. Яъни ўртада қулаган, битган, таслим бўлган бир армия, бир давлат йўқ эди. Бизнинг бу даврдаги мағлубиятимиз, классик муаммомиз бўлган соҳада ғалаба қозониб, музокара ишида мағлубиятга учрашимиздир, яъни дипломатиянинг йўқлигидир.\nТарихимизни қора бир ўртук билан ўртишга, бекитишга урундик.\nБундай бир миллатнинг тарихидаги бойликларни англатишга китоб эмас, кутубхоналар ҳам камлик қилади. Бу бизга маълум. Лекин биз нима қилдик? Ўз тарихимиз устига қора бир ўртук билан ўртишга, беркитишга урундик. Ўз тарихимизни кўмишга урундик. Ўзимизга оид бўлган кўплаб муваффақиятларни биз билан алоқаси йўқ каби қисқача тушунтириб ўтганлар ёки ҳеч тушунтирмаганлар, ҳам аждодларимизга ҳурматсизлик ҳамда келажак авлодларга жуда катта бир ёмонлик қилганлар.\nТурк бутун мусулмонларни англатувчи бир номдир\nҒарб маданиятида Турк маълум бир қавмнинг номи эмас, бутун мусулмонларни ифода этган бир номдир. Дунёда 200 миллиондан ортиқ мавжуд бўлган туркча сўзлашувчи ҳамжамиятлар дейилганча ақлга аввало бизнинг халқимиз келади. Миллат сифатида ташкил қилганимиз бу туйғунинг ортидаги катта кураш ва қурбонликларни жуда яхши кўриш, қадрлаш ва идрок этиш мажбуриятидамиз. Ўлкамизда афсуски, авлодларга бу буюк суратни кўрсатадиган бир тарих тушунчаси мавжуд эмас.\nМиллатимизнинг тарихи 1919 йилда бошланмади\nМиллатимизнинг, маданиятимизнинг мингларча йиллик тарихини, деярли 1919 йилдан бошлатган бир тарих тушунчасини рад этаман. Ҳар кимса ғалабалари ва мағлубиятлари билан сўнгги 200 йилимизни, ҳатто сўнгги 600 йилимизни мавҳумлаштириб эски Турк тарихидан Жумҳуриятга сакраса, билингки у одам миллатимизнинг ҳам, давлатимизнинг ҳам душманидир.\nЎз-ўзини танқид қилиш сифатида ифода қилаяпман\nБиз учун уруш бошланиши даврида қилинган ниятлар билан, урушнинг сўнггида вужудга келган манзара жуда фарқлидир. Бизни бутунлай ёқиб, кулларимизни ҳавога совуришни исташган ҳолатлардан, янги бир Истиқбол курашини бошлаб, муваффақиятли якун топдирадиган жанговар руҳ, тажриба ва матонатга эришдик. Босиб ўтган 13 йилимизнинг сиёсий маъсулиятини ўз елкасига олган бир киши сифатида, тарихимизни янги авлодга бу жиҳатдан тушунтириш масаласида етарли масофани босиб ўтаолмаслигимизни ўз-ўзини танқид қилиш сифатида бу ерда ифода қилаяпман. Демократия ва тараққиётга доир устувор мақсадларимиз бизни шундай қамраб олган эдики, айниқса таълим, маданият, санъат соҳаларида орзу қилганимиз каби ўзгаришларни амалга оширувчи қадамларни отишда афсуски секин ҳаракатландик, камчилигимиз бор, аммо бартараф қиламиз. Иншааллоҳ бизнинг бу ҳаракатларимизни ҳукуматимиз бир қадам юқорига олиб чиқади, камчиликлар ўрни тўлдирилади. Бошимиздан ўтган сўнгги ўзгаришлар, бу ўзгаришларнинг биз учун энг камида бошқа соҳаларда эришган муваффақиятларимиз қадар муҳим эканлигини кўрсатди.\nУч фитна хавфи\nУч фитна биз учун катта аҳамият касб этади. Буларнинг бири мазҳабчиликдир. Шиалик, суннийлик… Бизнинг шиалик ёки суннийлик деган бир динимиз йўқ. Бизнинг динимиз Исломдир! Шу вақтда ИШИД, Ал-Қоида… Булар масжидга ракета отар экан “Аллоҳу Акбар” дейди. Ҳўш, у ердагилар ким? Улар ҳам “Аллоҳу Акбар” деган менинг қардошларимдир.\nБошқа бир фитна эса ирқчиликдир. Биз барча мавжудотни Аллоҳ яратгани учун севгучи бир миллатмиз.\nУчинчи фитна Терроризмдир. Мана шаҳидларимиз бор. Аскардан, полициядан, қўриқчиларимиздан шаҳидларимиз бор. Фақат мен шу онда қаршимда аскарларни ва келажакнинг аскарларини кўраяпман. Сизлар Буюк Пайғамбар умматларисиз. Мен ишонаманки менинг аскар, полици, қўриқчи биродарларим бу йўлга шундай садоқат билан чиқишган.


АНТИПЕДАГОГИКА: илм самараси жазодами? — Ishonch Gazetasi\nOn Jan 5, 2021 47,113\nСадриддин Айнийнинг «Эски мактаб» номли асарини ўқиган китобхоннинг юраги орқага тортиб кетади. Ундаги ўқувчиларни жазолаш саҳналаридан даҳшатга тушасиз. Манзарадан бир шингил: «Бу вақт мактабхона ичида ур-ур, сур-сур, бир-бировининг чопон ва кўйлакларини йиртиш, қулоқларини чўзиш, кўзларини ўйиш ва юзларини тирнашлар бошланди. Бунинг устига, болаларнинг йиғи-сиғиси, дод-у фарёди гўё мактаб томини осмонга кўтарар эди. Бу нон ушоқлари устида жанжал-тўпалон бўлиб турганда, домла бетараф турмади, унинг орқасида деворга суяб қўйилган узун-қисқа бир неча таёқ турар эди. У бу таёқлардан энг узун таёқни олиб, бир чеккадан болаларнинг бошларига қараб ура бошлади, болалар ўзаро талашишни қўйиб, ҳаммалари йиғига тушдилар».\nРуҳий жароҳат асорати\nАммо, бу усул фақат бир давр ёхуд бир ҳудуд тарихида муҳрланган вазият эмас, ҳозирги замонга қадар етиб келган йўналиш бўлиб, антипедагогика деб аталади.\nМазкур усул тарафдорлари болани тарбиялаш, билим беришда жазони етакчи куч, деб санайдилар. Антипедагогика Ғарбий Европа ва АҚШга ХХ асрнинг 2-ярмида кириб келган. Бир қанча олимлар бу усулни ёқлаб, ўз даврининг мактабларига ибрат қилиб кўрсатишган. Кейинчалик болаликдаги руҳий жароҳатлар неврозга сабаб бўлиши, катта бўлганида ҳам тарк этиши мушкуллиги, оғир асорат қолдириши исботланди.\nЗамонавий дунёда ҳам…\nШунга қарамай замонавий жамиятимиздаги бир қанча мамлакатларда оғир жазолаш усуллари ҳамон қўлланилмоқда. Масалан:\nНамибияда ўқувчиларни жазолаш қонун билан тақиқлаб қўйилган. Шунга қарамай, мактаб маъмурияти айбдор ўқувчини дарахт тагида тик туриш ҳақида буйруқ чиқарган.\nПокистонда дарсга 2 дақиқа кеч қолган ўқувчи 8 соат давомида танаффус қилмай Қуръон ўқийди.\nЛибериялик ўқитувчиларга қамчи ўқув қуроли каби оддий буюмга айланиб қолган.\nМьянмада ўзини ёмон тутган ўқувчи занжир билан урилади.\nНепалда фақат ўғил болалар мактабга боради, қизларга ўқиш тақиқланган. Дарсда ўқитувчига қулоқ солмаган ўқувчиларга қиз болаларнинг кийими кийдирилади.\nЯпонияда авваллари ўта шафқатсиз жазо усуллари қўлланилар эди. Ҳозирги кунда бу қонунан ман этилган ва болалар фақат мактабни тозалаш билан жазоланади.\nБразилияда «қулоқсиз» ўқувчилар танаффусда футбол ўйнашдан маҳрум этилади. Улар учун бу жазо жуда қаттиқ ҳисобланади.\nКалтак тарбия қуролига айланса…\nКимдир болалигида ота-онасининг калтаклари остида катта бўлган бўлса, болаларига қўл кўтармасликка сўз беради. Бошқа биров эса «Мен калтак еб, кам бўлганим йўқ, боламни ҳам шундай тарбиялайман» дейди. Болани урушиш асабига таъсир қилса, уриш соғлом органларни зарарлаб қўйиши ҳеч гап эмас. Зеро, бутун танамиз саломатлигимизга жавобгар нуқталардан иборат. Агар бола кўпчиликнинг орасида жазоланса, янада кўпроқ руҳий босимга учрайди ва ўзига нисбатан ишончи йўқолади. Бола билан ёлғиз қолганингизда танбеҳ берсангиз, хатоларини тушунтирсангиз, самарага эришишга ишонч бор.\nҚандай сабабларга кўра унга овозингизни баландлатяпсиз, нима қилгани учун қўл кўтаряпсиз? Балки унинг нотўғри хатти-ҳаракати ортида соғлиқдаги муаммо яширингандир? Жумладан, нуқул бармоғини оғзига солиши, иштонини ҳўллаб қўйиши, дарс қилишни хоҳламаслигининг сабаби бош мия фаолияти, асаб тизими билан боғлиқ бўлиши мумкин. Аввал дардни даволаб, кейин тарбия ҳақида оғиз очилса, тўғри бўлади.


Онлайн брифинг бўлиб ўтди\nБугунги кунда деярли барча мамлакатлар “коронавирус” пандемиясини бошидан ўтказмоқда. Бу касалликнинг қачон тугаши ҳали ҳамон маълум эмас.\nБарча мамлакатлар сингари пандемия бизнинг мамлакатимизни ҳам четлаб ўтмади. Бу эса республикамизнинг иқтисодий барқарорлигига ўз таъсирини ўтказмай қолмайди. Мазкур таъсирни олдини олиш ва юмшатиш мақсадида ҳозирда мамлакатимизда бир қатор тизимли ислоҳотлар амалга оширилмоқда. Бу ислоҳотлар эса ўз навбатида божхона органлари тизимида ҳам давом этмоқда.\nАна шу пандемия шароитида божхона ходимлари томонидан экспорт-импорт операциялари тезкорлик билан соддалаштирилган тартибда амалга оширилиб келинмоқда. Республикамиз божхона чегара постлари орқали товарларнинг кириб келиши ва чиқиб кетиши бир зум ҳам тўхтаган эмас.\nБугун мева-сабзавотларимиз сифати ва таъми билан дунёнинг барча нуқталарига етиб бормоқда. Бунда уларни хорижга экспорт қилаётган тадбиркорларимизнинг ҳиссаси беқиёс.\nЭкспорт йўналишда республикамизда бир қатор қулайлик ва имтиёзлар яратилган бўлиб, бу эса ўз навбатида экспорт хажмини оширишга хизмат қилмоқда.\nЖумладан, экспортдан тушган валюта тушумларини давлатга мажбурий сотиш талабининг бекор қилинганлиги тадбиркорларга ўз даромадларини мустақил тасарруф этишларига катта йўл очди.\nДеярли барча товарларни, шу жумладан мева-сабзавотларни олдиндан тўлов, аккредитив, банк кафолати ёки суғурта полисисиз экспорт қилишга рухсат берилганлиги эса маҳаллий маҳсулотларимизни янада қисқа муддатларда ташқи бозорларга етиб боришига кенг имкониятлар эшигини очди.\nШунингдек, жисмоний шахсларга умумий қиймати 5 минг АҚШ долларидан кўп бўлмаган товарларни божхона юк декларацияси тақдим этмасдан Ўзбекистон Республикасидан олиб чиқишга рухсат этилди.\nЎзбекистон Республикаси Президентининг 2020 йил 07 майдаги “Экспорт фаолиятини янада қўллаб-қувватлаш чора-тадбирлари тўғрисида”ги ПҚ-4707-сонли қарори билан, 68 турдаги маҳсулотларни хорижга экспорт қилишда автомобиль, темир йўл ва ҳаво транспортида ташиш харажатларининг бир қисми компенсация қилиш механизми жорий қилинди.\nБундан ташқари, Вазирлар Маҳкамасининг 2020 йил 14 майдаги “Ўзбекистон Республикасида ташқи савдо операциялари мониторингини янада такомиллаштириш чора-тадбирлари тўғрисида”ги 283-сонли Қарорига асосан, экспорт контракти бўйича тушум тушиши – товарлар «экспорт» божхона режимига божхона юк декларацияси расмийлаштирилган санадан бошлаб, 180 кундан ошиб кетмаслиги белгилаб қўйилди. Аввал ушбу муддат 120 кун эди.\nТадбиркорлик субъектларига экспортда муддати ўтган дебиторлик қарздорликка эга бўлганда, келгусида товарларни кафолатланган тўловсиз экспорт қилиши мумкин эмаслиги қатъий белгилаб қўйилган эди.\nЎзбекистон Республикаси Президентининг 2020 йил 19 мартдаги ПФ-5969-сонли Фармони билан товарлар экспорти йўналишида ҳам тадбиркорлик субъектларига қуйидаги қулайликлар яратилди.\nХусусан, ҳисобот йилида амалга оширилган товарларнинг умумий экспортига нисбатан 10 фоиздан ошмаган муддати ўтган дебитор қарздорлиги мавжуд бўлган тақдирда, кафолатланган тўловни таъминламасдан товарлар экспортини амалга оширишга рухсат берилди.\nЯратилган мазкур қулайликлар асосида, Самарқанд вилоятида рўйхатга олинган муддати ўтган дебитор қарздорлиги мавжуд бўлган 48 та корхоналар томонидан жами 11 864 тонна, қиймати 9 млн. 598 минг АҚШ доллари қийматидаги товарлар экспорти амалга оширилди.\nШунингдек, ташқи савдо операциялари бўйича муддати ўтган дебитор қарздорлик учун хўжалик юритувчи субъектларга 2020 йил 1 октябргача бўлган даврда молиявий жарималар қўллаш тўхтатилди.\nТоварлар экспортида бу каби яратилган кенг имкониятларга қўшимча равишда, божхона органлари томонидан экспорт товарларининг божхона расмийлаштируви 24 соат давомида туну кун амалга оширилмоқда.\nРақамларга мурожаат қиладиган бўлсак, 2020 йилнинг I ярим йиллиги давомида Самарқанд вилояти божхона бошқармаси томонидан 132,7 млн. АҚШ доллари миқдорида товарлар экспорти амалга оширилди.\nШундан, қишлоқ хўжалиги маҳсулотлари экспорти 71 224 тонна вазнда, 50,8 млн. АҚШ миқдорини ташкил қилмоқда.\nТоварлар асосан Россия Федерацияси, Қозоғистон, Туркия, Тожикистон, Хитой, Озарбайжон, Қирғизистон, Украина, Туркманистон ва Белоруссия каби давлатларга экспорт қилинган.\nТашқи иқтисодий фаолият иштирокчилари томонидан асосан, мева-сабзавот, тўқимачилик, озиқ-овқат, ҳайвонлар учун озуқа, қишлоқ хўжалиги маҳсулотлари, фармацевтика ва тамаки маҳсулотлари, калава ип, тайёр оёқ кийимлар каби товарлар экспортга жўнатилган.\n2020 йилнинг ўтган даври мoбайнида ташқи иқтисодий фаолият билан шуғулланувчи субъектлар томонидан электрон шалкда тақдим қилинган жами 19.066 та божхона юк декларациялари Хавфни бошқариш автоматлаштирилган тизими орқали эса тегишли йўлакларга тақсимланиб, шундан “яшил” йўлакда 5 491 та ёки 28,8%, “сариқ” йўлакда 7 734 та ёки 40,6% ҳамда “қизил” йўлакда 5 841 та ёки 30,6% БЮД лар расмийлаштирилган.\nМаълумот ўрнида шуни айтиб ўтиш мумкинки, “яшил” ва “сариқ” йўлак орқали товарларни расмийлаштиришда божхона кўриги ўтказилмасдан соддалаштирилган тартибда амалга оширилади.\nАгар 1 та БЮДни “экспорт” божхона режимига расмийлаштириш учун ўртача сарфланган вақтни таҳлил қиладиган бўлсак, “яшил” йўлакда 00:29:56 дақиқа, “сариқ” йўлакда 00:48:53 дақиқа ва “қизил” йўлакда эса 01:47:48 дақиқа сарфланган.\nКўриб турганингиздек, ўтган даврларда божхона расмийлаштирувига бир кунлаб вақт кетган бўлса, эндиликда бир неча дақиқа ичида амалга оширилиб келинмоқда.\nЖорий йилнинг 5 июнь куни Ўзбекистон Республикаси Президентининг “Божхона маъмуриятчилигини ислоҳ этиш ва Ўзбекистон Республикаси давлат божхона хизмати органлари фаолиятини такомиллаштириш тўғрисида”ги ПФ-6005 сон Фармони қабул қилинди.\nФармонга кўра, эндиликда экспорт божхона режимига нисбатан 2021 йил 1 январгача – умумий БЮДларнинг 5 фоизидан кам бўлмаган, 2022 йил 1 январгача – БЮДларнинг 20 фоизи автоматик равишда божхона расмийлаштирувидан ўтказилади.\nБундан ташқари, “Ягона дарча” божхона ахборот тизимининг такомиллаштирилиши натижасида божхона расмийлаштируви учун сарфланадиган вақтни экспортда 5 баробарга, импортда эса 2 баробарга қисқаради.\nБуларнинг баридан кўзланган асосий мақсад эса экспорт салоҳиятини янада ошириш ва молиявий барқарорликни таъминлашга қаратилган.\nТИФ иштирокчиларига нафақат экспортда, балки товарларни импорт қилишда ҳам божхона соҳасида бир қатор имтиёзлар назарда тутилган.\nЎтган давр мобайнида ташқи иқтисодий фаолият иштирокчиларига божхона расмийлаштирувида жами 694,02 млрд. сўм миқдорида божхона тўловларидан имтиёзлар берилган.\nМазкур имтиёзлар эса тадбиркорлик субъектларига янги ишлаб чиқариш лойиҳаларини амалга ошириш ва янги иш ўринларини яратишга хизмат қилади.\nШу фурсатдан фойдаланиб эслатиб ўтамиз, Давлат божхона қўмитасининг қисқа 11-08 рақамли ва вилоят божхона бошқармасининг (66) 233-63-00 рақамли “Ишонч телефони” тизими 24 соат давомида фаолият олиб бормоқда. Агарда соҳага оид саволларингиз бўлса тўғридан-тўғри телефон орқали мурожаат қилишингиз мумкин.


Кўчат экиш хайрли иш » Зарафшон Газетаси\nКўчат экиш хайрли иш Долзарб\nЮртимизнинг шаҳар ва қишлоқлари, кўча ва хиёбонларида баҳорги ободонлаштириш ишлари бошланиб кетди. Одамлар ҳовлиси, маҳалла ва ишхонаси ҳудудига эзгу ниятлар билан кўчат ўтқазишга киришди. Бугун ва эртага мамлакатимиз бўйлаб ўтказиладиган умумхалқ ҳашарида бу хайрли юмуш янада жадал тус олиши шубҳасиз.\nЭнг муҳими, шу кунларда ҳеч ким сифатли кўчат излаб овора бўлмайди, яъни вилоятимизда манзарали, мевали ва бутасимон дарахт кўчатлари етарли.\n– Ўрмон хўжалигимиз жамоаси жойларга экиш учун кафолатли дарахт кўчатларини етарли даражада етиштирди, – дейди вилоят давлат марказий ўрмон хўжалиги бош ўрмонбеги Fолиб Негматов. – Хусусан, тасарруфимиздаги барча туман ва шаҳар ўрмон хўжалиги бўлимлари, ишлаб чиқариш участкаларида бугунгача қирқ турдан зиёд 3 миллион 156 минг туп мевали ва манзарали дарахт кўчатлари, шунингдек, 633 минг туп кўчат қаламчалари тайёрлаб қўйилди.\nМамлакатимиз Президенти Шавкат Мирзиёев 2016 йил 5 октябрь куни жойларда ижтимоий-иқтисодий ислоҳотларнинг бориши, соҳаларда амалга оширилаётган кенг кўламли ишлар билан яқиндан танишиш мақсадида вилоятимизга ташриф буюрганида адирли ерларга ёнғоқ, бодом, унаби экиш бўйича соҳа ходимлари олдига аниқ вазифалар қўйганди. Шундан келиб чиқиб, 27 минг туп ярим пакана ва серҳосил ёнғоқ, 12 минг туп унаби ҳамда 2 минг туп лимон кўчатлари тайёрланди.\nШу пайтгача туманлардаги ободонлаштириш идоралари, корхона, ташкилотлар билан шартномалар тузилиб, уларга қрим қарағайи, каштан, япон сафораси, лола, терак каби манзарали, олма, ўрик, гилос, шафтоли, олча сингари мевали дарахт кўчатлари етказиб берилди.\nВилоят давлат марказий ўрмон хўжалиги аҳоли ҳамда корхона-ташкилотлар ўзларига зарур кўчатларни харид қилишлари учун қулайлик яратииш мақсадида Катта Ўзбек тракти ёқалари, бозорлар, аҳоли гавжум масканларда мевали ва манзарали дарахтлар кўчати савдосини йўлга қўйган.\nТабиатнинг яшил қалқони\nКўчатни қаердан оламиз?\nКўчатлар ҳар бир маҳаллага етиб боради


Anons.Uz - Денис Истомин халқаро рейтингда 37 поғонага юқорилади\n30.01.2017 03:05 / Спорт / 746\nДенис Истомин халқаро рейтингда 37 поғонага юқорилади\n30 январь куни профессионал теннисчиларнинг ҳафталик янги рейтинги эълон қилинди.\nРейтингда Ўзбекистоннинг биринчи рақамли теннисчиси Денис Истомин икки ҳафта аввалги ўрнига нисбатан 37 поғонага кўтарилиб, 80-ўринни эгаллаб турибди.\nХабарингиз бор, Денис Истоминнинг “Катта Дубулға” туркумига кирувчи Австралия Очиқ чемпионатининг яккалик баҳсида дунёнинг 2-ракеткаси Новак Жоковични мағлуб этиши теннис оламида катта шов-шувга сабаб бўлди.\nТурнирнинг нимчорак финалга қадар етиб борган Истомин илк даврада хорватиялик Иван Додигни, иккинчи босқичда дунёнинг иккинчи ракеткаси, сербиялик Новак Жоковични, учинчи даврада испаниялик Пабло Бустани мағлубиятга учратишга муваффақ бўлганди.\nРейтингда иккинчи ракеткамиз Санжар Файзиев 367-ўринда эътироф этилди.\nАвстралия Очиқ чемпионати ғолибига айланган швейцариялик теннис афсонаси Рожер Федерер 7 поғонага кўтарилиб, кучли ўнталикка қайтди. Финалчи Рафаэль Надаль эса 9-поғонадан 6-ўринга кўтарилди, деб ёзади "Оламспорт" нашри.\nИккинчи лига: “Шаҳрихон” ўз майдонида “Андижон-2”дан устун келди\nКеча иккинчи лига биринчи тур ўйини бўлиб ўтди. Унда “Шаҳрихон” ўз майдонида "Андижон-2"ни қабул қилди.\nСешанба, 11.07.2017 07:59\nРавшан Эрматов Португалия - Чили учрашувида ишлайди\nРоссияда бўлиб ўтаётган Конфедерациялар Кубоги–2017 турнирида видеотакрорлар бўйича рефери ассистенти вазифасини бажараётган Равшан Эрматов тўртинчи ўйинга тайинланди.\nСешанба, 27.06.2017 04:05\nВадим Абрамов "Нефтчи" клуби бош мураббийи этиб тайинланди" Пайшанба, 01.06.2017 03:44\nФутзал терма жамоаси мураббийи Хосе Мендез Ўзбекистондаги фаолиятини тугатди" Сешанба, 30.05.2017 03:10\nМиржалол Қосимов "Бунёдкор" бош мураббийи этиб тайинланди" Жума, 05.05.2017 02:54\nБоксчиларимизнинг муҳим ғалабаси" Душанба, 03.04.2017 03:49\nЎзбекистон – Қатар 1:0" Чоршанба, 29.03.2017 03:56


ОГОҲ БЎЛИНГ ОДАМЛАР! - AUZ.UZ\nОГОҲ БЎЛИНГ ОДАМЛАР!\nҲамма даврнинг ўз талаби бўлган. Лекин ҳушёр ва огоҳ бўлиш ҳар доим керак. Буюк мутафаккир шоир Мир Алишер Навоий “Эрурсан шоҳ – агар огоҳсен сен, Агар огоҳсен – шоҳсен сен”, деб беҳудага айтмаганлар.\nЁзнинг иссиқ кунларида яшаш, иш жойимизда хоналарни совутишга эҳтиёж сезамиз. Ундан фойдаланишда аксар ҳолларда ёнғин, техника хавфсизлиги қоидаларини унутамиз. Энг аввало кондиционер ёки бошқа электр совутгичларга тортилган симларни яроқлилигини текшириш, бунинг учун мутахасис кўригидан ўтказиш лозимлиги ҳаёлимизга ҳам келмайди. Натижада...\nСўзларимиз исботи учун рақамларга мурожаат қиламиз. Жорий йилнинг 6 ойи мобайнида Андижон шаҳрининг ўзида мана шундай эътиборсизлик оқибатида 66 та ёнғин ходисаси содир бўлди. Улардан 1 миллиард сўмдан зиёд моддий зарар кўрилган. Ачинарли томони 1 нафар фуқаро турли даражада куйиш тан жароҳати олган бўлса,яна 1 нафари ҳаётдан бевақт кўз юмди.\nЎзимиз, яқинларимизни соғлиги, ҳаётини сақлаш учун ҳам давр талабини бажарайлик. Огоҳ бўлинг одамлар!\nАндижон вилояти ФВБ бўлим бошлиғи,\nАндижон шаҳар ФВБ инспектори.


Саломатлик - Bukhara News\nКатегория : Саломатлик\nИнсонни эрта қаритадиган 4 нарса:\nШерзод Камалов 16.01.2022\n— ТаомланишЯрим фабрикантлар, фастфуд, кам суюқлик ичиш ва умуман олганда носоғлом овқатланиш. — ҚуёшБу, албатта витамин D ни табиий манбаи, лекин меъёрида қабул қилганда. Қуёш нурларини узоқ вақт қабул қилиш...Давомини ўкиш\nЭрталаб иштаҳа бўлмаслигининг сабаби нима?\nШерзод Камалов 15.01.2022\nКўп инсонларда эрталаб иштаҳа бўлмаслиги кузатилади. Натижада ишга, ўқишга нонуштасиз кетиш, кунни нонуштасиз бошлаш кузатилади. Эрталаб иштаҳа бўлмаслигига:▪Кечқурун ёғли овқатлар истеъмол қилиш;▪Овқатлангач тез ухлаб қолиш;▪Кечқурун газли ва спиртли ичимликлар ичиш;▪Ширинликлар...Давомини ўкиш\nСтрессдан қандай халос бўлиш мумкин?\nШерзод Камалов 11.01.2022\nБугунги кунда стресс барчамизни деярли ҳар доим безовта қилади. Шу сабабли стрессга нисбатан чидамлиликни ошириш организм учун ҳам фойдали бўлиб, турли касалликларнинг олдини олишга ёрдам беради. Бунинг учун: 🔻Ўпкангизни тўлдириб...Давомини ўкиш\nКўз нурини тиклаш учун нималар қилиш лозим?\nШерзод Камалов 09.01.2022\nШифокор Ахбор Аъзамов: Кўриш ўткирлиги пасайишига асосий сабаблар:▫Касбга алоқадорлиги;▫Кўзларга керагича озуқа етишмаслиги;▫Ҳаддан ортиқ жинсий активлик;▫Жигар билан боғлиқ муаммолар. Кўриш қобилиятининг ёмонлашишини олдини олиш учун тавсиялар :▪ Аввало, етарли ёруғлик даражасига...Давомини ўкиш\nСақични ютиб юбориш қанчалик хавфли?\n🔻Сақични ютиб юбориш нотўғри ҳолат. Аммо бир дона, кичик ҳажмли сақични ютиб юборсангиз, сақич ҳазм бўлмасдан бир неча кун ичида танани табиий равишда тарк этади. Ошқозондаги кислота муҳити организм учун...Давомини ўкиш\nЁнғоқ кўп истеъмол қилинса, қандай оқибатларга олиб келади?\nШерзод Камалов 05.01.2022\nЁнғоқ ҳажми кичик бўлишига қарамай, жудаям фойдали маҳсулот ҳисобланади. Ёнғоқнинг фойдали жиҳатлари:▫Камқонлик профилактикасида;▫Стресс даражасини пасайтиришда;▫Қон босимини туширишда;▫Қалқонсимон без фаолиятини яхшилашда;▫Организмдаги темирнинг сўрилишида;▫Гемоглобин ҳосил бўлишида;▫Суяк тўқимасини мустаҳкамлашда;▫Хотирани кучайтиришда қўлланилади. Бундан ташқари...Давомини ўкиш\nҲаддан зиёд овқатланиш (бўкиб қолиш)нинг белгилари қандай?\nШерзод Камалов 30.12.2021\nҲаддан зиёд овқатланиш (бўкиб қолиш) овқат ҳазм тизимининг зўриқиши билан кечадиган ҳолат бўлиб, бунга кўп миқдорда ва яхши чайнамай овқатланиш ҳамда аралаш таомланиш сабаб бўлади. Бўкиб қолиш белгилари: 🔻Қоринда оғриқ...Давомини ўкиш\nСаломатликка зиён етказмайдиган байрам таомномаси қандай тузилади?\nТурли байрамлардан сўнг сурункали касалликларнинг ўткир даври авж олиши ва беморларда шикоятларнинг кўпайиши кузатилади. Бунинг асосий сабаби байрам таомномасининг одатий таомномадан фарқ қилишидир. Байрамда парҳезни бузиш ва нотўғри овқатланиш натижасида...Давомини ўкиш\nВитаминлар ва уларни қаердан топиш мумкин\nА – сабзи, цитрус мевалари, сариғёғ, пишлоқ, тухум.Д – сут, тухум, Қуён жигари, ёғли балиқ.Э – маккажўхори, кунгабоқар, зайтун мойи, нўхат.К – яшил баргли сабзавотлар, исмалоқ, брюссел ниҳоллари, карам ва...Давомини ўкиш\nШерзод Камалов 26.12.2021\nДеярли барча тиш пасталарида рангли (яшил, кўк, қора, қизил) чизиқлар мавжуд.Яшил ранг – мутлақо зарарсиз бўлиб, болалар ва аллергияга мойил инсонлар бемалол қўллаши мумкин,100 фоиз табиий маҳсулотдан тайёрланган.Кўк ранг- маҳсулот...Давомини ўкиш


Ғойиповлар оиласи ҳақида\n16 май 2021, Тошкент вақти: 23:15\nhttp://tbn0.google.com/images?q=tbn:6Q4Xlzg-yzgMnM:http://www.spb-business.ru/base/1310/1310_1.jpg Куни-кеча 62 ёшида жон берган “Ўзбекистон ҳаво йўллари” авиакомпаниясининг собиқ раҳбари Арслон Рўзметовнинг отаси Рўзмат Ғойипов Ўзбекистонда нуфузли одам бўлган.\nЎтган асрнинг саксонинчи йилларида бошланган “пахта иши”, “ўзбек иши”, деб аталган жараëнлар совет тузумида оддий батракдан сиëсий арбоб даражасигача ўсиб чиққан Ғойиповлар оиласи тақдирини тубдан ўзгартириб юборди.\nР.Ғойипов ҳақида 1980 йилги Ўзбек совет энциклопедиясида мана бу сатрлар бор:\n“1922 йил 15 мартда Хоразмда туғилган. Социалистик меҳнат қаҳрамони. Қашқадарë вилояти партия қўмитаси биринчи котиби. Марказқўм аъзоси, Олий кенгаш депутати”.\n“Рўзмат Ғойипов Урганч тумани партия комитетининг секретари, МТС директори, райком секретари, кейин эса Қашқадарë вилояти обкомининг биринчи секретари бўлган. Шу пайтларда Шароф Рашидов билан унинг муомалалари яхши эди”,- деб эслайди хоразмлик кекса журналист Ражаббой Бобожонов.\nР.Ғойиповнинг сўнгги тақдири Интернетдаги энциклопедияда икки сатр сўз билан ëзилган:\n“Ғойипов 1983 йилда терговчи Тельман Гдлян сўроқ қилаëтган пайтда танасининг 17 жойига пичоқ санчиб ўзини ўлдирган”.\n“Гдлян ва Ивановнинг одамлари келиб, уни Урганчдаги уйидан олиб кетмоқчи бўлган пайтда, мен уйга кириб чиқай, деб уйида ўзини-ўзи ўлдирган. Биз жанозасига борган эдик”,- дейди Ражаббой Бобожонов.\nЎзбекистоннинг собиқ раҳбарларидан бири Раъно Абдуллаеванинг сўзларига кўра, Р.Ғойипов 37-йиллар воқеалардан яхши хабардор бўлган. Шунинг учун болаларим қийналмасин, оила аъзоларим қийналмасин, деб шундай йўл тутган бўлиши мумкин.\n“Ғойипов ўзини ўлдирган 1983 йилда Москвадаги нашрлар совет кишилари дуч келаëтган барча муаммоларга пахтани қўшиб ëзиб, топган пулини тиллога айлантириб ерга кўмаëтган ўзбеклар сабабчи, деб ëзди. Бу ўзбек халқига қарши қаратилган террор эди”,- дейди Раъно Абдуллаева\nРўзмат Ғойиповни ўғри, муттаҳам, деб ëзган совет матбуотида 1989 йилда Гдлян қатағони ҳақида рост гаплар ҳам ëзила бошланди. Рус журналисти Ольга Чайковскаянинг “Чўпчак” мақоласи “Литературная газета”да босилди. Мақолада Гдлян зўравонликлари бирма–бир ëзилган.\n“КГБ тергов изоляторида терговчи тилидан янграган овоз ҳали-ҳануз қулоғимда жаранглайди,- дейди собиқ маҳкум Мўминжон Одилов. - 1985 йил 21 май куни бўлган суҳбатда бутун Ўзбекистондаги ўзбекларни битта қўймай қириб йўқотаман, деб менинг юзимга айтган. Ортиқча гапнинг ҳожати бўлмаса керак. Буларнинг мақсади шу бўлган. Қулоқ соладиганинг қоласан, қайсарлик қилганинг кетасан, деб айтган”.\nЎшанда Мўминжон Одилов Рўзмат Ғойиповнинг ўғли Арслон Рўзметов билан бир қамоқхонада сақланган.\nОдатда оддий кишиларнинг раҳбарлар ҳақидаги фикри салбий бўлади. Аммо биз Рўзмат Ғойипов ҳақида уни билган кишилардан ëмон гап эшитмадик.\nРўзмат Ғойипов 1965 йилдан 1983 йилгача Қашқадарëда раҳбар бўлган. Қашқадарëлик ҳуқуқ ҳимоячиси Ëдгор Турлибеков хотирлайди:\n“Бундай ғайратли, халқ учун хизмат қиладиган одамни эслай олмайман ва у кишини ҳеч кимга тенглаштирмайман”.\nР.Ғойиповнинг ўғли Даврон Ғойипов отаси “ғамхўр, олижаноб одам” бўлгани, режани бажарганларга “Жигули” автомашинаси калитини бергани”ни айтади.\nХоразмлик журналист Ражаббой Бобожонов Р.Ғойиповнинг Хоразмдаги жанозасига одамлар Қашқадарëдан автобус тутиб махсус келганини айтади.\n“Лекин шу пайтдаги Хоразм обкомидан, облисполкомидан ҳеч ким келмади”,- дейди журналист.\nЁ.Турлибеков ҳам ўша жанозага Бухоро ва Қашқадарëдан жуда кўп одам боргани, халқ Р.Ғойиповнинг яхшиликларини унутмаганини айтади.\n“Ўздонмаҳсулот” компанияси собиқ раҳбари Алим Отаев ҳам Рўзмат Ғойипов ҳақида яхши сўзлар айтди:\n“Қашқадарëдаги ишидан олинганидан кейин ўзини-ўзи ўлдирди. Биз бу инсоннинг мардлигига доим қойил қолиб юрардик. Бу шу даражада ўз обрўйини сақлаб кетган инсон” .\nРўзмат Ғойиповнинг уч ўғли бўлиб, бу ўғилларнинг маслаги ҳам уч хил бўлди. Озод Рўзметов шоир ва журналист, Арслон Рўзметов учувчилик касбини танлади. Даврон Ғойипов эса совет номенклатура ходимлари фарзандларига тавсия қилинмаган бир йўлдан кетиб, оғир рок ашулаларини айта бошлади. Ўтган асрнинг 80-йилларида стадионни тўлдирган минглаб мухлислар олдида айтилган “Бу нима бу” қўшиғидан исëн ҳиди келар эди.\nОтасининг кўзи тириклигида “Бу нима бу”, деб куйлаëтган Даврон бу саволнинг оғир жавоби ҳақида ўйламаган эди. 1983 йилда Рўзмат Ғойипов Гдлян тергови пайтида ўзини чавақлаганидан кейин сал ўтмай унинг катта ўғли, журналист Озод Рўзметов боши узра қора булутлар пайдо бўлди.\n“Озод Рўзметов яхши журналист ва шоир эди. Озодни отанг йиғиб қўйган олтинини топиб бер, деб ëмон қийнашди. Уйини текширишди”,- дейди кекса журналист Р.Бобожонов.\nАкаси ўлимидан 20 йиллар ўтиб, Даврон Ғойипов унинг шеърларини қўшиқ қилиб куйлади. Акаси Озод Рўзметов ҳақида Даврон Ғойипов хотираларига қулоқ берсак:\n“У шоир сифатида бошқача одам эди. У руҳий жиҳатдан менга яқин одам эди. Ҳозир унинг шеърига мусиқа ëздим. Яқинда қўшиқ қилиб чиқараман.\nМен куяман, кўнглимда қайғу,\nХаëлгинам бўлган паришон,\nҚайтасан, деб қилгандим орзу,\nЎйламайман дейман-у, аммо\nЎйларимга чангал соласан,\nМажруҳ дилим йўқлаб қоласан.\nР.Бобожонов Озод Рўзметов сатрларда изтироб, дард ва исëн борлиги, бу дард уни олиб кетганини таъкидлади.\nЎтган асрнинг 80-йилларида Совет Иттифоқида “ўзбеклар иши” жараёни ўзбекларга қарши ахборот уруши билан уйғун олиб борилди. Ўша пайтда Р.Ғойиповнинг фарзандлари ҳақида турли уйдирмалар тарқатилди. Бундай ахборот хуружи марказида рок ашулачи Даврон Ғойипов турди. Ҳатто Даврон Ғойиповнинг қилмишлари акс этган фильм ҳам суратга олинди.\n“Унинг Даврон деган кенжатой, машина миниб юрадиган ўғли икки теракни бир-бирига қайириб, битта қизнинг ҳар бир оëғини биттадан теракка боғлаб, кейин теракларни қўйиб юборган ва у қизни иккига айириб ташлаган, деган гаплар юрарди. Бу гапларнинг ҳаммаси уйдирма эди”,- дейди Ëдгор Турлибеков.\nРаъно Абдуллаеванинг айтишича, бугунгидан фарқли тарзда ўша пайтдаги раҳбарларнинг фарзандлари жамоат назоратида бўлган. Машинаси тезлигини сал оширса ҳам одамлар дарров қоида бузувчи, хулиган, дейишарди.\nГдлян-Иванов тергов гуруҳи Рўзмат Ғойипов ўзини ўлдирганидан кейин ўз назарини унинг учувчи ўғли Арслон Рўзметовга тикди. А.Рўзметов КГБ ертўласида сўроқ қилинди.\n“Мен у билан Тошкентдаги КГБ қамоғида, адашмасам, 1984 йилдан 1987 йилгача бўлган эдим. 200 нафар прокуратура терговчиси битта оилага қарши ишлаган”,- дейди у билан бирга ўтирган Мўминжон Одилов.\nРус журналисти Олга Чайковскаянинг айтишича, А.Рўзметовни тергов қилиш даврида Гдлян терговчилари ўзларининг энг тубан характерини намойиш қилган. А.Рўзметовга тегишли автомашина ғилдиракларини ўғирлаб, ўз машиналарига қўйган. Аммо Гдлян терговчилари Арслон Рўзметовнинг айбини исбот қила олмади. У озодликка чиқди.\n“Арслон акам жуда ҳам доно киши эди. У Гдлян терговчилари зулми остида синмади”,- деб эслайди унинг укаси Даврон.\nАрслон Рўзметов кейинчалик “Ўзбекистон ҳаво йўллари” авиакомпаниясини бошқарди. Марказий Осиëда биринчи бўлиб “Боинг” самолётни океан устидан олиб ўтди. Аммо Каримовнинг қаҳрига учраб, мамлакатни тарк этди. Россиядаги “Внуково” аэропортига бошчилик қилди. Аммо расмий Тошкент талаби билан А.Рўзметов Москвада ҳибсга олиниб, 2007 йил августида Тошкент қамоқхонасига келтирилди ва орадан ярим йил ўтгач жон берди. А.Рўзметов Тошкентдаги “Минор” қабристонига дафн қилинди.\n“Шу одам эрта оламдан ўтди. Жуда яхши одам эди, деб айтади кўпчилик. Бу\nАллоҳнинг иродаси”,- дейди унинг устига тупроқ тортган укаси Даврон Ғойипов.\nУчувчининг орзуси битта: у ҳам бўлса баландлик. Аммо ҳаëт беқанот осмон эмас, унинг паст-баланди бор. Бундан 20 йил аввал “Бу нима бу”, дея берган саволига тақдири азалдан жавоб топган Даврон Ғойипов бугун маъюс. Аммо минглаб ўзбек оилалари қаторида Ғойиповлар оиласига мусибат келтирган золимларга айтадиган гапи бор Давроннинг.\n“Бунақа аблаҳликлар ер юзида Одам Ато пайдо бўлгандан бери анча кўп бўлган. Улар бу ишлари учун жавоб беради. Уларнинг жавоб берадиган жойи бор. Ҳар ким ўз қилган иши учун жавоб берадиган кун барибир келади”,- дейди Даврон Ғойипов.\nУмр ўтади, вақт ўтади, севинчлар унутилади, аммо мусибат ва хўрликнинг хотирага урган муҳри янгилигича тураверади.\nСовет даврида оддий батракдан давлат арбоби даражасига кўтарилган Рўзмат Ғойипов Гдлян тергови пайтида ўзини ўлдирди. Орадан сал ўтиб унинг ўғли, журналист ва шоир Озод Рўзметов ҳам юрак санчиғидан ўлди. Яна бир ўғли, ҳофиз Даврон Ғойипов узоқ йил қамоқ жазосига ҳукм қилинди. Рўзмат аканинг учувчи ўғли Арслон бир йил давомида КГБ ертўласида Гдлян терговчилари томонидан сўроқ қилинди.\nЎзбекистон мустақил бўлди, аммо зулм усуллари ўзгаришсиз қолаверди. Арслон Рўзметов қамоқда ўлган юзлаб ўзбекистонликлардан бири бўлди.


СОБИҚ КАСБДОШЛАP ЎЗБЕКИСТОН ТЕМИP ЙЎЛ ТPАНСПОPТИ ХОДИМЛАPИ КУНИНИ МУНОСИБ НИШОНЛАДИЛАP - AmuNews.uz - энг сўнгги янгиликлар\nСОБИҚ КАСБДОШЛАP ЎЗБЕКИСТОН ТЕМИP ЙЎЛ ТPАНСПОPТИ ХОДИМЛАPИ КУНИНИ МУНОСИБ НИШОНЛАДИЛАP\nДўстлик, биродарлик, меҳр-оқибат каби муқаддас туйғулар борки, ҳаётимиз мазмунли, файзли. Ана шундай туйғулар дилларни дилларга боғлайди, орадан йиллар ўтса-да, эскирмайди, унутилмайди.\nШу йил 4 август куни Манғит шаҳридаги “Афруза” кафесида бўлиб ўтган собиқ ҳамкасбларнинг учрашуви ҳам бунга мисол бўла олади. Улар собиқ СССP ҳукмронлиги, мустақилликнинг дастлабки йилларида Қўнғирот депосига қарашли Жумуртов станциясида локомотив бригадада машинисть бўлиб ишлашган, айни кунда кексалик нафақасидаги темир йўл транспорти ходимларидир.\n– Одамнинг ҳаётда дўст-биродарлари қариндошлари, оғайнилари кўп бўлади. Бироқ бир мақсад йўлида бирга меҳнат қилган ҳамкасбларнинг ўрни ўзгача. Шунинг учун ҳам биз йилда бир марта йиғилишиб ўтириб, дилдан суҳбатлашиб, дийдорлашиб турамиз, – дейди тадбир ташкилотчиларидан бири Ўролбой оға Pаҳимов.\nСобиқ ҳамкасблар мамлакатимиз Президенти муҳтарам Ш.Мирзиёев Фармонига кўра август ойининг биринчи якшанбаси Темир йўл транспорти ходимлари куни сифатида белгиланганидан жуда хурсанд. Тўғри, айни кунда туманимизда мазкур хизмат тури фаолият кўрсатмайди. Бироқ соҳада узоқ йиллар самарали хизмат қилган кишилар учун бу кун азиз кун.\nТадбирда иштирок этган 25 нафардан зиёд собиқ темирйўлчилар байрам баҳона дийдорлашиб, дилдан суҳбат қурдилар, кўнгиллар кўнгилдан сув ичди, биродарлик, дўстлик ришталари янада мустаҳкамланди.\nМАНҒИТЛИК ҚАТАҒОН ҚУPБОНЛАPИ


Шерзод Қудратхўжаев: “Биз ҳам зарба еганмиз, лекин умидни бой бермадик”\nСайлов-2019 346 07.11.2019 09:54:40\n“Америка овози” журналисти Навбаҳор Имамова Ўзбекистондаги бўлажак сайловлар хусусида, умуман бугунги сиёсий муҳит ҳақида суҳбат-интервью тайёрлади.\nВАШИНГТОН — ТОШКЕНТ. Халқаро ҳамжамият, Ўзбекистоннинг дунё бўйлаб сиёсий ва иқтисодий ҳамкорлари ва шериклари, яқинлашаётган парламент сайловлари республикадаги сиёсий ислоҳотлар натижасини кўрсатадиган жараён бўлади, деган умидда. Икки муҳим омил эътиборда бўлади: мамлакатнинг сиёсий жиҳатдан қанчалик ўзгаргани ва оммавий ахборот воситалари бугун қанчалик эркин ва профессионал экани.\nШерзод Қудратхўжаев, Марказий сайлов комиссияси аъзоси, шунингдек, медиа арбоб — Халқаро Пресс Клуб раиси ҳамда Журналистика ва оммавий коммуникациялар университети ректори.\n"Америка Овози" Вашингтондан Тошкент билан боғланиб, Қудратхўжаевни суҳбатга тортар экан, мамлакатнинг кечаги ва бугунги кунини қамровчи саволларни ўртага ташлади:\n— Ҳам журналистсиз, ҳам Марказий сайлов комиссияси аъзоси. Ким томондасиз? Бетарафман десангиз, ишониш қийин бўлади, айниқса, хорижлик экспертлар ва кузатувчилар манфаатлар тўқнашуви эмасми дея саволга тутиши аниқ.\n— Сайловда одамларни фаол бўлишга ундаб ёзган постларингизда, масалан, "Фасебоок"да, маданиятли бўламан деб қизғин баҳслардан қочманг, дея ундайсиз. Лекин Ўзбекистонда ОАВда қаерга қараманг, маданият ва маънавият тарғиботи авжида. Ўзбеклик ва ўзбекона қадрият ва маданият нима экани ҳақида ваъз ўқийдиганлар талай. Одамлар кимга қулоқ тутсин? Кимга эргашсин?\n— Ўзбекистондаги ҳозирги динамикага қараб, сиёсий жиҳатдан анча ибтидоий муҳит бу, дея таҳлил қилиш тўғрими, сизнингча?\n— Сиз олдинги раҳбариятда ҳам матбуот ва тарғибот ишларида жонбозлик кўрсатгангиз. Ўша жараёнларда пишгансиз, кўп жиҳатдан. Нега сизга янгича ўйлайдиган, прогрессив ва айнан сайлов комиссияси фаолиятида ва натижаларни ҳисоблаб беришда ишончли одам деб қарашимиз керак?\n— Ўзбекистонда том маънода мухолифат йўқ ва бутун тузум реал оппозициядан қўрқади ва унга ҳеч қачон йўл бермайди, деганлар кўп. "Америка Овози" билан мулоқотларда чет элдаги тан олинмаган мухолифат буни доим эслатади. Жавоб борми бунга Тошкентдан?\nШерзод Қудратхўжаев Ислом Каримов даврида президент ахборот хизматида ишлаган, шунингдек, ҳозирги раҳбар Шавкат Мирзиёев бош вазирлик пайтида унинг матбуот котиби бўлган.\nСуҳбатда Қудратхўжаев "оқ қарға" бўлган пайтларини эслаб, ўзига хос мураккаб сиёсий жараёнларда чархлангани ва мустақил фикрлашга урингани учун жазоланган даврлари бўлгани хусусида тўхталди.\nУнинг таҳлилича, бугунги Ўзбекистонда мухолифат бор. Мухолиф фикрлар ва овозлар ҳозирги сиёсий муҳокамаларда тез-тез қулоққа чалинади ва қарорларга ўз таъсирини ўтказмоқда, деб ҳисоблайди Қудратхўжаев.\n"Мустақилликнинг илк йилларидаги мухолифат бошқа эди, ҳозирги мухолифат бошқа", — дейди у. Одамлар ва талаблар ҳам ўзгарган, дея қўшади Қудратхўжаев.\nАрбоб назарида, сиёсий оппозиция сифатида майдонга чиқаётган авлод бор ва у чет элдан эмас, мамлакатнинг ўзида табиий равишда ўсиб келаётган тоифа.\nҚудратхўжаев — шу пайтгача мухолифат билан боғлиқ саволга эфирда тўғридан-тўғри жавоб берган илк расмий.\nОлдинги раҳбар Ислом Каримов даврида тизимда хизмат қилганларнинг ҳам ўз дарди, кечинмалари ва замон хусусида қиёсий таҳлиллари бор. Улар ҳам ўзини тушунтиришга ҳақли. Виждон, ирода, тамойил ва шартлар ҳақида гап кетганда, нафақат эркинлик йўқ деб хорижга кетганларни ёки ҳукуматнинг нафратига учраб эзилганларни, балки ичкаридаги тор сиёсий муҳитда тер тўкиб, унга бардош берганларни ҳам эшитишимиз керак. Қудратхўжаев - улардан бири. Президент Каримов ахборот хизматида ишлаган. Ҳозирги раҳбар Шавкат Мирзиёев у пайтда бош вазир эди. Қудратхўжаев унинг матбуот котиби ҳам бўлган.\nЎтмиш ва ҳозирги кун ҳақида "нима учун" деган саволни берар эканмиз, Қудратхўжаев cингари юқори поғоналарда ва раҳбарлар ёнида фаолият юритган мутахассис кеча ва бугунни оқ ва қора рангларда кўрмаслик кераклигини эслатади. Асосий фарқларидан бири, дейди суҳбатдош, ҳозирги Ўзбекистонда у маҳаллий ва чет эл ОАВлари билан бу ва бошқа долзарб масалаларни бемалол гаплаша олади.


Қуйидаги хабар на гўзал хабар эди… « Ўзбекистон Халқ Ҳаракати\nҚуйидаги хабар на гўзал хабар эди…\n08 August 2017 - 11:47\nҚУЙИДАГИ ХАБАР НА ГЎЗАЛ ХАБАР ЭДИ. БУ ЯНГИ РАҲБАРНИНГ ЭСКИСИ КАБИ ТОҒУТ БЎЛМАЯЖАГИДАН БИР МУЖДА ЭДИ ГЎЁ.\n“Шавкат Мирзиëев президент бўлиб сайланганидан кейин Оқсаройга кўчиб бормасдан, олдинги Алишер Навоий кутубхонаси ўрнида қурилган Сенат биносида фаолият юрита бошлади ва ўзининг Қорасув-2 массиви, Шамс кўчасидаги ҳовлисида яшай бошлади”…\nАФСУСКИ, ХАЛҚ КУТГАН НАРСА БЎЛМАДИ…\n“Озодлик” радиоси муҳбирининг хабар беришича, янги раҳбар Шавкат Мирзиёевнинг қароргоҳи Тошкент вилоятининг энг сўлим гўшаларидан бирида, Чирчиқ дарёсининг икки қирғоғида жойлашган Байтқўрғон қишлоғининг Кангли кўчасидаги “Оқ қовоқ” темир йўл бекатига яқин жойда қурилди.\nУнинг яна айтишича, қурилиш ишларига президент маъмурияти раҳбарининг ўринбосари Ойбек Турсунов бош-қошдир.\nОйбек Турсунов – Ўзбекистон президентининг катта куëви.\nПрезидент туғилган кунига совға\nРезиденция ичидаги мармар ишларини бажарган муҳандис исми сир қолиш шарти билан Озодлик мухбирига айтишича¸ қароргоҳнинг асосий битган қисми 24 июл – Шавкат Мирзиëевнинг туғилган кунида тантанали тадбир билан очилган.\nҚароргоҳ яқинида яшайдиган байтқўрғонлик йигит ўша куни мушакбозлик бўлганини билдирди.\nОзодлик суҳбатлашишга муваффақ бўлган резиденция ходимларидан бирига кўра, президентнинг туғилган куниида ўтказилган тадбирга Россия шоу-бизнеси юлдузларидан бир неча нафари иштирок этган.\nБайтқўрғон қишлоғидаги маҳаллий аҳоли вакиллари билан суҳбатлашган Озодлик мобил мухбири президент қароргоҳи қурилаëтган ҳудуд баландлиги 4 метрлик девор билан ўраб олинганига гувоҳ бўлди.\nМухбиримизнинг аниқлашича¸ Байтқўрғондаги президент қароргоҳи қурилиши боис, ўнлаб уйлар бузилган ва кўчалар кенгайтирилиб, арчалар экилган.\nУшбу ҳудуднинг қароргоҳ қурилишидан олдинги ҳолатини Google харитаси ёрдамида кўриш мумкин ва бу бузилган уйлар кўламини тахмин қилишга имкон беради.\nGoogle харитасида аввал қароргоҳ ўрнида боғ-роғли, ҳовузга эга ҳашаматли уйлар борлиги кўринади.\nЯнги қароргоҳ Мирзиёевнинг Мустақиллик майдонидаги иш жойидан 26,5 километр узоқликда жойлашган:\nСарой мовий мармар ва Swarovski кристаллари билан безатилди\nПрезидент қароргоҳи пардоз ишларида қатнашган муҳандиснинг айтишича, бино қурилишига қиммат ва эксклюзив қурилиш материаллари ишлатилган:\n“Аргентинадан келтирилган ва квадрат метри 500 доллар турадиган мовий мармар ва Swarovski кристаллари ишлатилди. Бино меъморий дизайннинг энг сўнгги тренди бўйича пардозланди”¸ деди муҳандис.\nОзодлик суҳбатдошларига кўра, қурилиш учун ишлатилган катта мармар бўлаклари вертолёт билан ташилган.\nМирзиëев туғилган кунида янги қароргоҳга кўчиб ўтди.


Андрей Микляев: Санжар Шоаҳмедов Қатардаги фаолиятида ўзини йўқотиб қўйгандек\n14 октябрь, 2017, 13:21\nОлий лига 24-туридан ўрин олган “Локомотив” – “Навбаҳор” баҳсидан сўнг мезбонлар устози Андрей Микляев ўз фикрларин билдириб ўтди. Бу ҳақда клуб матбуот хизмати хабар бермоқда.\n- Учрашувда кўплаб имкониятларни қўлдан чиқардик. Умуман олганда, олдимизга қўйилган вазифани уддаладик. Марат Бикмаев ҳам майдонга тушди ва гол урди. Албатта, биринчи таймнинг дастлабки 15 дақиқаси қийин ўтди. Чунки улар яхши ҳимояланишди. Ўйин охирида ҳисоб йирик кўриниш олиши ҳам мумкин эди. Аммо юқорида айтиб ўтганимдек, биринчи ва иккин таймларда кўплаб вазиятлардан фойдалана олмадик. Муҳими 3 очкони ишлаб олдик.\nКоне икки кун олдин Буркина Фасо терма жамоасидан қайтиб келди. Унинг аҳволи қайдаражадалигини билмаймиз. Шунинг учун уни бу баҳсга туширмадик.\nСанжар Шоаҳмедов Қатардан қайтиб келганда, беллашувларга тайёр эмасдек эди. Қатардаги фаолиятида бироз ўзини йўқотиб қўйгандир. У биз билан бирга машғулотларда ишламоқда. Аммо бизда кучли рақобат мавжуд. Шунинг учун Шоаҳмедов асосий таркибдаги ўрни учун курашиши керак. Бундан буёғига оддий ўйинлар бўлмайди...\nБир неча кун олдин “Насаф” билан ўйнадик. Улар айни пайтда энг кучли жамоа ҳисобланади. таркибда бир неча ўзгаришлар бўлсада, яхши шаклланган клуб. Қолаверса, мураббий ҳам анча йллардан бери Қаршида фаолият олиб бормоқда. Жамоа структураси ҳам жуда яхши йўлга қўйилган, кўркам стадион ва ажойиб мухлислари бор, - дейди Микляев.


Арнольд Шварценеггер АҚШдаги телешоуда Трампнинг ўрнига бошловчилик қилади\n00:57 / 15.09.2015\nГолливудлик машҳур актёр Арнольд Шварценеггер АҚШда намойиш қилинадиган “Ўқувчи” телешоусида миллиардер Дональд Трампнинг ўрнига бошловчилик қилади, деб хабар бермоқда Reuters ахборот агентлиги.\nТрамп АҚШ президенти лавозимига номзод бўлгани туфайли кўрсатувни тарк этаётган иштирокчини танлашда “Сиз бўшатилдингиз” деган сўзларни айтиши билан машҳур бўлган шоуда суратга туша олмаслигини маълум қилди.\nШварценеггер шоунинг 2016/17 йиллардаги мавсумини олиб боради. Шоу эфирга узатиладиган NBC телеканалида Шварценеггер кўрсатувга “янги қараш” олиб келиши таъкидлаб ўтилди. Шоуда турли машҳур инсонлар биргаликда турли бизнес-вазифаларни бажариб, хайрия учун пул тўплайдилар.\nЖангари фильмлар юлдузининг таъкидлашича, у “Ўқувчи” кўрсатуви ва “шоуда бизнес ва жамоавий ишдаги синовлар ва ютуқлар қай тарзда кўрсатилишининг” катта мухлиси ҳисобланади.


НГА тизимини таъмирлаш в Узбекистане | Server Service\nНазоратдаги газ атмосфераси нимаси билан яхши? Унда ҳосил ўз сифати, яшил рангини анча узоқ ва яхши сақлайди, протопектин гидролизи секинлашади ва мевалар ўзоқ вақт юмшаб кетмайди. Буни амалга ошириш учун этилен ажралиб чиқиши ва унинг меваларни етилишига бўлган таъсирини оширувчи СО2 ва кислород таркибини назорат қилиш лозим.\nСА (назоратдаги атмосфера) тизимига эга бўлган камералар айнан шу мақсадда қўлланилади. Қафаслар – НГА тизимидаги омборлар атмосфера газини ўтказиб юбрмаслиги керак. Бунинг учун камералар махсус материаллар билан қурилади ва қайта ишланади, шунингдек, алоҳида конструкцияли герметик эшиклар ўрнатилади.\nНазоратдаги атмосфера меваларнинг дастлабки (сақлашга қўйилгандаги) хусусиятларини узоқ вақт сақлайди. Узоқ вақт ичида мевалар қаттиқ, сархил ҳолда қолади ва ўз рангини йўқотмайди.\nЯхши меваларни ўстирдингиз ва ҳосилни йиғиб олдингиз, шу ерда уни қандай сақлаш ҳақида бош қотира бошлайсиз. Бу муаммони ҳал қилиш учун замонавий технология ёрдамга келади.\nНГА тизимда турли маҳсулотларни сақлаш жадвали\nОдатий совутгич камерада сақлаш\nОлма (Голден, Делишес)


Кобулдаги аэропортда ҳаво ҳужумидан мудофаа тизими ўрнатилди. У қанчалик муҳим объект? | Qalampir.uz\nКобулдаги аэропортда ҳаво ҳужумидан мудофаа тизими ўрнатилди. У қанчалик муҳим объект?\nОлам\t11 Июль 18:31 4971\nАфғонистон ҳукумати Кобулдаги Ҳамид Каразай номидаги халқаро аэропорт ҳудудида ҳаво ҳужумидан мудофаа тизимини ўрнатди. Бу ҳақда Афғонистон Ички ишлар вазирлиги матбуот котиби Тарик Аржен айтиб ўтди.\nҲаводан мудофаа тизими ўтган кеча мамлакатда кучайиб бораётган зиддиятлар ва “Толибон” ҳаракатининг фаоллашуви фонида ўрнатилди ва ишга туширилди. Тизими ракеталарни зарарсизлантиришга ёрдам беради. Арженнинг сўзларига кўра, хавфсизлик кучлари ўз ҳаётлари эвазига мамлакатни ҳимоя қилишга тайёр.\nКобулдаги Ҳамид Карзай халқаро аэропорти мамлакатнинг ташқи дунёга йўл очадиган асосий эшиги ҳисобланади. Кобул марказидан 5 километр узоқликда жойлашган аэропорт 1960 йилларда собиқ Совет мутахассислари томонидан қурилган бўлиб, Афғонистоннинг ички ва ташқи сиёсати учун муҳим объектдир.\nСобиқ Совет ҳарбийлари Афғонистонга кириб келган даврда (1979-1989) ушбу аэропортдан ҳам фаол фойдаланилган. 1992 йилда Мажаҳидлар ҳаво портини эгаллаб олган. 1996 йилда толиблар Кобул устидан назорат ўрнатган ва 2001 йилгача, АҚШ бу мамлакатга бостириб киргунга қадар аэропортни ҳам назорат қилган. Толиблар назорати даврида аэропорт санкциялар туфайли амалда ишлатилмаган ва ташландиқ ҳолатга келиб қолган.\nНАТОдан кейинги даврда ушбу ҳаво портининг аҳамияти янада ошади, чунки кўплаб хорижликлар Афғонистон билан алоқаларни сақлаб қолиш масаласини ушбу мамлакат билан алоқа хавфсизлиги билан боғлашади. Аэропорт хавфсизлиги Афғонистон ҳаво кучлари ва вақти-вақти билан хорижий ҳарбий хизматчилар томонидан таъминланади.\n“Толибон” раҳбарлари аввалроқ “бутун Афғонистон ҳудуди, шу жумладан аэропортлар афғонлар назорати ва маъмурияти остида бўлиши керак”лигини айтган эди.\nЭслатиб ўтамиз, аввалроқ расмий Вашингтон катта эҳтимол билан Афғонистондаги мингга яқин ҳарбийларини АҚШ элчихонаси ва Кобулдаги аэропортни қўриқлаш учун қолдириши ҳақида хабар берилганди.\n02 Август 13:59 30516\n03 Август 15:51 23170\n03 Август 13:06 21351\n01 Август 15:29 21272\n01 Август 21:20 21120


Иқтисодий тадқиқотлар ва ислоҳотлар маркази “Банклар фаоллик индекси”ни ишлаб чиқди — Review.uz\nМазкур индекс иккита субиндексдан иборат. Марказ ўз тадқиқотида 27 та тижорат банки учун фаолиик индексини баҳолайди.\n2020 йил 24 июль, Тошкент. Ўзбекистон Республикаси Президенти Шавкат Мирзиёев 12 майдаги фармони билан “2020-2025 йилларга мўлжалланган Ўзбекистон Республикасининг банк тизимини ислоҳ қилиш стратегияси” ва уни амалга ошириш бўйича “Йўл харитаси”ни тасдиқлади. Банк секторида давлат аралашувини камайтириш, давлат улуши мавжуд банкларни комплекс трансформация қилиш ва уларнинг давлат ресурсларига қарамлигини пасайтириш, хусусий сектор учун молиявий воситачилик даражаси ҳамда молиявий хизматлари оммабоплигини ошириш келгуси беш йилликда банк секторини ислоҳ қилишнинг асосий йўналишларидан ҳисобланади.\nБанк активларида хусусий банклар улушини, шунингдек банк секторида амалга оширилаётган ислоҳотлар ва трансформация жараёнлари самарадорлигини доимий равишда баҳолаб бориш мақсадида Иқтисодий тадқиқотлар ва ислоҳотлар маркази томонидан “Банклар фаоллик индекси”ни ишлаб чиқилди. Мазкур индекс иккита субиндексдан иборат:\nМарказ ўз тадқиқотида 27 та тижорат банки учун фаолиик индексини баҳолайди.\nҲозирги кунда Ўзбекистон банк тизимида 31 та тижорат банки фаолият олиб бормоқда. Шулардан 13 та банк давлат улуши мавжуд банклар бўлса, 16 та банк хусусий банклар ёки чет эл капитали иштирокидаги банклар ҳисобланади. 2019 йил июль ойидан бошлаб Қозоғистон “Halyk bank”нинг шўъба банки сифатида Тенге банк ўз фаолиятини бошлади. Payme тўлов хизмати акциялари бошқарув пакетини сотиб олган Грузиянинг TBC банки жорий йил апрель ойидан банк фаолиятини амалга оширишни бошлади.\nБанклар уч гуруҳга бўлинди: давлат улуши мавжуд йирик банклар; рақобатчи банклар; марказлашган банклар:\n“2020-2025 йилларга мўлжалланган Ўзбекистон Республикасининг банк тизимини ислоҳ қилиш стратегияси”да (бундан буён – Стратегия) таъкидлаб ўтилган банк тизимидаги муаммоларни инобатга олиб, “Банклар фаоллик индекси”нинг биринчи субиндекси сифатида молиявий воситачилик ва оммабоплик индекси ҳисобланди.\nМолиявий воситачилик кўрсаткичларидан бири реал сектордан жалб қилинган депозитларнинг ажратилган кредитларга нисбати ҳисобланади. Ушбу кўрсаткич қанчалик юқори бўлса, “Банклар фаоллик индекси”га ижобий таъсир кўрсатади ва аксинча паст бўлса, салбий таъсир кўрсатади. 2020 йил 1 июнь ҳолатига, банк секторида аҳоли депозитларининг кредит қўйилмаларига нисбати давлат улуши мавжуд 10 та йирик банкда ўртача 7,4 фоиз, рақобатчи банкларда 32,5 фоиз ва марказлашган банкларда 26,3 фоизни ташкил этди. Ушбу рақамлар кредитлар беришда давлат йирик банклари учун аҳоли депозитларидан ташқари мажбуриятларнинг аҳамияти катта эканлигидан далолат беради.\nДавлат улуши мавжуд 10 та йирик банкдан 7 тасида бошқа банклар ва молия институтларидан олинган депозитлар ва кредитларнинг жами мажбуриятларидаги улуши 25 фоиздан юқори ҳисобланади. Хусусан, ушбу кўрсаткич Ўзмиллий банкда 51,6 фоиз, Асака банкда 50,1 фоиз, Ўзсаноатқурилиш банкда 43,2 фоиз, Агробанкда 39,8 фоиз, Микрокредит банкда 36,6 фоизни ташкил этади.\nДавлат улуши мавжуд йирик банкларнинг мажбуриятлари таркибида ҳукуматдан олинган маблағлар улуши юқорилигича қолмоқда. 2020 йил 1 июнь ҳолатига, Қишлоқ қурилиш банк мажбурияларида ҳукумат маблағлари улуши 40,5 фоиз, Ипотека банкда 31,5 фоиз, Агробанкда 27,4 фоиз, Микрокредит банкда 21,2 фоиз ва Ўзмиллий банкда 14,9 фоизни ташкил этди.\nБанкларнинг молиявий оммабоплиги кичик ва ўрта бизнес учун молиявий хизматлардан фойдаланиш имкониятларинининг қай даражада эканлиги ва “банксиз” қолаётган аҳоли қатламини банк секторига жалб қилиш даражасини кўрсатади.\n2019 йилда Жаҳон банки томонидан Ўзбекистондаги 1239 корхона ва фирмалар орасида ўтказилган сўров натижаларига кўра, фирмаларнинг фақат 22,2 фоизида банк кредитлари/кредит линиялари мавжуд (Европа ва Марказий Осиё минтақаси учун ўртача кўрсаткич 37,5 фоиз). 15,1 фоиз фирмаларнинг кредит олиш бўйича аризалари рад этилган (Европа ва Марказий Осиё минтақаси учун ўртача кўрсаткич 9,1 фоиз). Ушбу омиллар ҳисобга олинса, банкнинг ҳар бир филиалига тўғри келувчи кредит олган тадбиркорлар сони маълум даражада банк хизматлари оммабоплигини ўлчовчи мезонларидан бири сифатида қаралиши мумкин.\nУшбу йўналишда Ипак йўли банк, Агробанк ва Ҳамкор банк энг юқори кўрсаткичларга эга. Ипак йўли банкнинг ҳар бир филиалига ўртача ҳисобда 548 та кредит олган тадбиркор тўғри келган бўлса, ушбу кўрсаткич Агробанк ва Ҳамкор банкда мос равишда 497 ва 467 тани ташкил этади.\nМарказлашган банкларда 10 та энг йирик қарз олувчиларга берилган кредитларнинг жами кредит портфелидаги улуши ўртача 54 фоизни ташкил этади. Хусусан, 2020 йил 1 июнь ҳолатига, ушбу кўрсаткич ЎзКДБ банк, Хай-тек банк, Тенге банк, Равнақ банк, Зираат банк ва Пойтахт банкда нисбатан юқори ҳисобланади.\nДавлат улуши мавжуд йирик банклар гуруҳида Ўзмиллий банк ва Асака банк томонидан топ-10 мижозларга берилган кредитларнинг жами кредитларига нисбати 50 фоиздан юқори ҳисобланади. Ушбу гуруҳда 4 та банкда (Турон банк, Ўзсаноатқурилиш банк, Алоқа банк ва Микрокредит банк) ушбу кўрсаткич 27 фоиздан 39 фоизгача етади.\nРақобатчи банклар орасида фақат Ориент Финанс банкнинг топ-10 мижозлари ҳиссасига кредит портфелининг салкам 50 фоизига яқини тўғри келади.\nДавлат улуши мавжуд 4 та энг йирик банкларда иқтисодиётнинг хусусий секторига берилган кредитларнинг улуши нисбатан паст даражада сақланиб қолмоқда. Хусусан, ушбу кўрсаткич Ўзмиллий банкда 41 фоиз, Ўзсаноатқурилишбанкда 59,2 фоиз, Агробанкда 56,7 фоиз ва Асака банкда 66,5 фоизни ташкил этади.\n2020 йил май ойи учун ҳисобланган “Банклар фаоллик индекси” бўйича рейтингнинг топ-3 лигида Капитал банк, Ҳамкор банк ва Алоқа банк жойлашди.\n*Тадқиқот методологияси ва батафсил маълумотларни ўз ичига олган тўлиқ ҳисоботни Иқтисодий тадқиқотлар ва ислоҳотлар марказидан сўров бўйича олиш мумкин.\nЕтакчи илмий ходим Иқтисодий тадқиқотлар ва ислоҳотлар маркази\n Савдогар банкнинг 13 та ҳудудда 19 та филиали, Универсал банкнинг 3 та ҳудудда 4 та филиали бўлишига қарамасдан, ушбу банклар активлари, кредит қўйилмалари, капитали ва депозитлари ҳажмидан келиб чиқиб марказлашган банклар гуруҳига киритилди.


Шахсий автомобиль киракашлик қилиш ҳуқуқини берадими? / Ўзбекистон янгиликлари, энг сўнгги хабарлар\nМулоҳаза 10 Шархлар 12586 кўрилди\nШахсий автомобиль киракашлик қилиш ҳуқуқини берадими?\nҲамма қаергадир шошган, узоқдаги манзил сари ҳаллослаганча ошиқаётган... Бугуннинг кундалик манзараси шундай. Бироқ энди йўлни мўл юриш шарт эмас!\nШаҳардаги энг тирбанд кўчанинг тўхташ тақиқланган ерида турган бўлсангиз ҳам, сизга хизмат кўрсатишга шай таксиларнинг турнақатори бир зумда бўй кўрсатади. Исталганига ўтириб йўлга отланасиз. Келишилган нархни тўлайсизу, эвазига ҳайдовчи сизни фавқулодда юқори тезликда манзилингизга элтиб қўяди. Йўл қоидалари-чи? Амал қилиш шарт эмас дегандай ҳайдовчи тирбанд кўчалардан йўл белгиларига мутлақ парво қилмаган ҳолда учиб боради. Мақсад битта – йўловчининг пулини олсаю тезроқ қутилса. Зеро, янги йўловчилар кутмоқда. Бу дегани мўмайгина даромад! Бироқ бир жиҳатни назардан четда қолдирибмиз, ҳайдовчи!\nБу жиҳат – Хавфсизлик!\nХўш, ўша сизни манзилга элтишга ошиқаётган машина эгасидан сўраб кўринг-чи, нима учун йўл қоидаларига амал қилмайди? Балки, ўша қоидаларни билмасдир? Шундай бўлса, нима учун машинасига бегона одамни ўтқазиб, унинг соғлиғи, манзилига бехатар етиб олишига кафил бўлади?!\nАфсуски, бу ҳолат бугун шу қадар оммалашиб кетганки, аллақачон бунга парво ҳам қилмай қўйдик. Дарҳаҳиқат, оддий йўловчи машиналарнинг ноқонуний равишда киракашлик қилиши одатга айланди. Гўёки, одамларимизда «Машина бор, демак киракашлик қилсам бўлади» деган тасаввур шаклланиб қолгандай. Албатта, рўзғор тебратиш ҳар қанақа одамнинг турмуш ташвиши. Бироқ ҳар қандай касбни эгаллаш учун уқув, малака, маҳорат лозим эмасми?\nГап инсон ҳаёти, хавфсизлиги ҳақида кетаркан, албатта, масалага юзаки ёндашиб бўлмайди. Тегишли ҳужжатларсиз киракашлик қилаётганлар йўловчининг хавфсизлиги учун ҳеч қандай кафолат беролмайди. Қолаверса, техник ҳолати номаълум, ҳайдовчиси зарур уқувга эга бўлмаган автомашиналарда йўловчи ташиш ақлга сиғмайди. Мақсади чўнтакни қаппайтириш бўлган ҳайдовчиларимиз бу ҳақда ҳеч ўйлаб кўрганимикан? Мамлакатимизда йўналишсиз таксилар фаолиятини тартибга солиш билан боғлиқ қатор меъёрий ҳужжатлар қабул қилинганидан хабардормикан?\nЎзбекистон Республикаси Вазирлар Маҳкамасининг “Йўналишсиз таксилар фаолиятини тартибга солиш чора-тадбирлари тўғрисда”ги Қарори (2011 йил 18 май, 139-сон)га асосан 2012 йилнинг 1 январидан шахсий автомашинасига эга фуқароларнинг лицензиясиз кира қилиши таъқиқланади. Бироқ 2015 йилнинг ўзида 6185 нафар ҳайдовчи тегишли ҳужжатларсиз киракашлик қилаётганида қўлга тушган. Ноқонуний таксистларнинг айтишича, уларнинг мақсади “халқнинг оғирини енгил қилиш”. Ҳа, лекин элга хизмат қонунга хиёнат орқали амалга ошириладими? Қолаверса, халқимиз хизматига яраб турган қонуний таксилар ҳам бор. Ҳозирги пайтда 224 корхона йўналишсиз такси соҳасида фаолият кўрсатяпти. Жами таксилар сони – 2901 та. Бу корхоналарда ҳайдовчилар махсус имтиҳонлардан ўтказилиб, уларнинг саломатлиги доимий равишда назорат қилиб турилади. Ҳеч қандай руҳсатномаю лицензияга эга бўлмаган, шунчаки пул топиш мақсадида йўловчи ташиётган ҳайдовчилар-чи? Уларнинг етарли уқувга эга эканига ким кафил? Қолаверса, бу соҳанинг ҳам ўз талаблари бор. Вазирлар Маҳкамасининг “Йўналишсиз таксилар фаолиятини тартибга солиш чора-тадбирлари тўғрисда”ги Қарорига асосан, йўналишсиз такси хазматларини кўрсатадиган ҳар бир автотранспорт техник жиҳатдан соз ҳолатда бўлиши, уларда банк пластик карточкаларидан тўловларни қабул қиладиган ҳисоб-китоб терминалининг мавжуд бўлиши шарт.\nМасаланинг бошқа томони ҳам бор. Ўзбекистон Республикаси қонунларига биноан, даромадга қаратилган ҳар қанақа фаолият хусусий тадбиркорлик ҳисобланиб, давлат томонидан солиққа тортилиши шарт. Шундай экан, яширинча киракашлик қилиш қонунга зиддир. Бу солиқлардан бош тортиш деб баҳоланадиган бўлса, маъмурий жиноят ҳамдир.\nЙўлларимиздаги вазиятни назоратга олишнинг вақти келди. Чунончи, бугун содир бўлаётган йўл-транспорт ҳодисаларининг аксарияти ўша ноқонуний киракашларнинг шошма-шошарлиги туфайли юз бермоқда. Бугун аксарият ҳамшаҳарларимизни жиғибийрон қилаётган йўл тирбандлиги ҳам ана шу важдан вужудга келмоқда. Ноқонуний таксиларнинг бекатларда турнақатор туриши, тўхташ мумкин бўлмаган жойда йўловчи олиши, одамлар гавжум ерлар, масалан бозорлар атрофида йиғилиб туриши натижасида кўплаб кўнгилсизликлар содир бўлмоқда. Негаки, юқорида таъкидланганидай, йўл четида турган одамни айнан ўзининг машинасига ўтқазиб, пул ишлаш ниятида бўлган киракашлар дуч келган ерларда тўхтаб, бошқа автомобилларнинг ҳаракатланишига тўсиқ бўлмоқда.\n– Айнан ноқонуний таксилар туфайли кўчаларимизда тартибсизлик вужудга келмоқда, – дейди Тошкент шаҳар ИИБ “Йўл ҳаракати хавфсизлиги” бошқармаси инспектори Алишер Абдуқодиров – Улар тўхташ ва тўхтаб туриш қоидаларига умуман амал қилмайди. Йўловчини олиш мақсадида бир бирини қувиб ўтиш, ҳатто катта йўлда пойга ўйнашдан ҳам таъб тортмайдиган ҳайдовчиларимиз туфайли бу масала жиддий муаммога айланди.\nМасалага теран ёндашадиган бўлсак, ноқонуний киракашликнинг авж олиб келиши нафақат пулга ўч ҳайдовчиларнинг, балки йўловчиларнинг ҳам айбидир. Айнан улар дуч келган машинага ўтириб, техник ҳолати ва ҳайдовчисининг уқуви ҳақида ҳеч қандай маълумотга эга бўлмай ноқонуний такси хизматидан фойдаланади. Ваҳоланки, ҳар ким ўз хавфсизлиги учун авваламбор ўзи қайғуриши керак. Шундай эмасми? Сиз нима дейсиз: йўловчи ташиш учун шахсий автомобильнинг бўлиши кифоями?!\n16 феврал 2018, 10:54\nШасси булка нима килибди давлат ишидаги ойлик 700 800 булгандан кейин киракашлик киладида бунака ойлик билан рузгорни утказиб буладими олий малумот хеч хам керакмас булиб колди 4 йил кантракт тулаб укигандан кейин камида 1500 2000 булса ойлик ота-онасини орзу хавасига етказади Ушанда хам ойласидан роста ним а Уилсон машина узидан узи юурмайдику бунака ойлик машинного узинг харажатига етмайди хуллас ахсий машина да киракашлик клипа булади.\n01 апрел 2016, 06:53\nEeee karoche lya lya lya lya\nМехмон нанаппрплорплплорплрплрплллгггггггг дебкола\n23 март 2016, 10:29\nнима бўлсахам секинлик билан яхшиланади\n28 феврал 2016, 04:22\nКечаси бн ухлолмай чиквоман энди тирикчилик кандай утади рузгор туловлар нима булади 3 та фарзандим бор укитиб юртга муносиб етук кадр булиб етишсин диб кушимча укишларга берудим.Энди укиш у ёкда турсин фарзандларимизни кандай бокиш хакида уйлаб колдим.Кира оркасида муаллиф айтганларидай чунтагимиз капайиб кетмияптуди кунимиз утвотуди холос\n21 феврал 2016, 22:25\nХалкнинг 60% и шу киракашлик ортидан оиласини бокяпти. Автомашинани рангини узгартирмай, такси корхонасининг балансига уз автосини куймасдан лицензия олиб такси килса булмайдими. Менимча хозирги ноконуний таксистларнинг асосий саволи шу булса керак.\n20 феврал 2016, 12:45\nqonuniy taksilar texnik tomondan talabga javob bermaydi . Ular texnik ko'rikdan qayerdan o'tar ekan ???\n18 феврал 2016, 15:22\nконуний бошкариб уша инсонни манзилига етказиб куйса нима ёмон томони бор? шу билан канча пул топарди? аввало ноконуний такси компанияга аъзо булиб олиб, ишлаётган таксислардан бошлаш керак тахлилни.\n18 феврал 2016, 12:35\nГап инсон ҳаёти, хавфсизлиги ҳақида кетаркан, албатта, масалага юзаки ёндашиб бўлмайди. Тегишли ҳужжатларсиз киракашлик қилаётганлар йўловчининг хавфсизлиги учун ҳеч қандай кафолат беролмайди.\nқонуний таксиларда хавсизлик подушкаси борми? Ёки улар бошқа ажратилган хавфсиз йўлдан юришадими? техника, ҳаракат бор экан хатар ҳам шундай бир хил даражада бўлади. Ўша таксиситлар томонидан ДТП содир этилвотганиниям кўриб турибмиз.. юзаки қарабсиз бу жиҳатга.\nҲеч қандай руҳсатномаю лицензияга эга бўлмаган, шунчаки пул топиш мақсадида йўловчи ташиётган ҳайдовчилар-чи? Уларнинг етарли уқувга эга эканига ким кафил?\nЎша лицензияга эга бўлган ва саломатлиги жойида бўлган бўлса улар профессионал деган ҳайдовчи деган мақом бермийди.. бу ҳам пишмаган гап бўпти.\nБугун аксарият ҳамшаҳарларимизни жиғибийрон қилаётган йўл тирбандлиги ҳам ана шу важдан вужудга келмоқда.\nNew-York,London,Moskva...уларда хам пробкани додаси бўлади..қонуний сариқ рангли таксистлар жуда кўп у шаҳарларда..демак пробкага ўша шаҳарларда ўша таксиситлар сабабчими???\nмақолани заказга ёздизми обьективно ёзинг..\nЛицензия фаолиятни қонунийлигини таъминлайди, хавфсизлик ва саломтлигини эмас.\nДаромад топиш учун кира қивотган бор, зарурият учун кира қилиб юрганлар бор...\nсизга маслаҳатим муаллиф энди фақат сариқ рангли таксиситларни тўхтатинг, тел қилиб чақиринг, ўшанда юрин. хавфсиз тажрибали хайдовчиларда юрин...\n17 феврал 2016, 06:55\nгап йук мехмонлар суз уйнини тугри бахолабдилар\n16 феврал 2016, 18:58\nQonuniy taxsilayam yetarli darajada toza ems


Бош саҳифа АжойиботларМашина — савлат учун эмас. бензин-чи?..\nАвтомобил ҳаётимизга шу қадар чуқур кириб келдики, у эндиликда ҳашамат эмас, ҳақиқий заруратга айланиб бўлди. Бироқ бу зарурат учун ҳам ўта керакли бўлган бир нарса борки, усиз автомобилимиз бор-йўғи тўрт ғилдиракли темир қутидан фарқ қилмай қолади. Бу қутимизни ҳақиқий мўжизага айлантирадиган омил эса, аниқки, унинг ёнилғисидир. Бироқ таассуфки, бензиннинг нархи шу қадар тезликда ўсишда давом этадиган бўлса, автомобил эмас, ёнилғининг ўзи «мўъжиза»га айланиши турган гап.\nҚизиқ, бензин нархининг ошишидан қайсидир мамлакатлар манфаатдор эмасмикин?..\nБор-йўғи 24 цент\nМасалан, Бирлашган Араб амирликларида бензин арзонроқ бўлса, Бруней султонлигида бу бебаҳо ёнилғини шу ернинг фуқаролари текин олишади.\nМазкур мамлакатда бензиннинг баҳоси федерал вазирлар маҳкамасининг қарорига мувофиқ белгиланади. Ҳукумат нарх-навони белгилаб беради ва барча ёнилғи қуйиш шахобчаларда бензиннинг худди шу нархда сотилишини назорат қилади.\nДарвоқе, Аи-95 бензиннинг бир литри бу ерларда бор-йўғи 24 АҚШ тсенти баҳосида сотилади. Бунга қадар эса, яъни ўтган йилнинг апрел ойигача, бензиннинг баҳоси 10 йил давомида қатъий 20 тсентга сотиб келинган. Шу боис ҳам нефтни қайта ишлаш компанияларининг эгалари ёқилғи нархининг бу қадар арзонлигидан норози бўлиб, ҳукуматдан нарх-навони оширишни талаб қилмоқдалар. Шу боисдан улар ўзларига тегишли бензакалонкаларни ҳам ёпиб ташлашлари тўғрисида огоҳлантириб ҳам турадилар. Бироқ амалда эса буни бажаришолмайди. Чунки, биринчидан, ҳукумат уларнинг истагини инобатга олмаслигини билишади, иккинчидан эса хусусий бензакалонкалар ёпилган тақдирда уларнинг ўрни мамлакатдаги йирик нефт ва бензин ишлаб чиқарувчи Абу-Даби компанияси томонидан эгаллаб олиниши мумкин. Бензиннинг арзон нархини сақлаб туриш учун бу компания давлат бюджетидан дотация олиш ҳуқуқига ҳам эгадир.\nБуни қарангки, АҚШда бензиннинг нархи кескин ошиб кетган. Бензиннинг энг арзони 2 доллар 45 тсент (бир галлони) ёки бир литри 65 тсентга сотила бошланган. Ваҳоланки, бунга қадар бир галлон бензин (3,78 литр атрофида) 1,90-2,00 доллар атрофида бўлган.\nСавол туғилади: наҳотки ҳукуматнинг бундай бошбоқдоқлик билан иши йўқ? Ҳамма гап шундаки, Роналд Рейган президентлиги даврида нефт компанияларини назорат қилиш тўхтатилиб, нархлар «талаб-таклиф» бозор иқтисодиёти қонунларига асосан белгилаб бориладиган бўлган. Эндиликда бензинфурушлар маҳсулотнинг нархини ошириш учун истаган баҳонаю, сабабларни ўйлаб топишмоқда.\n«Ханжар урилган» транспорт\nБензин нархи бутун мамлакат бўйлаб нақ 6 фоизга ошиб кетган кунни хитойлик ҳайдовчилар «Қора шанба» деб аташди. Ахир АИ-92 ва АИ-97 маркали бензиннинг 1 литр нархи 4,26 юан (53 тсент) ва 4,54 юан (56 тсент)га чиқиб кетганди.\nНархнинг бундай ошиб кетиши эса Хитой ҳукуматининг дунё бозоридаги нефтнинг ошишига нисбатан кўрган чораси эди. Чунки Хитойнинг нефт заҳираси жуда кам. Бу мамлакатнинг нефт импорти охирги 10 йил даомида 11 млн.дан 122 млн. тоннага етган. Хитой иқтисодчиларининг ҳисоб-китобига қараганда, мамлакат иқтисодиёти нефт нархи ошиши натижасида бу йил триллион доллардан кўпроқ зарар кўриши мумкин.\nЁнилғи нархининг кескин ошиши қатор норозиликларга сабаб бўлди. Бу ҳол айниқса таксичиларнинг фиғонини фалакка чиқариб юборди. Аҳвол шу даражага етдики, ҳаттоки ҳукумат киракашларга нефт нархи ошганини ҳисобга олган ҳолда компенсация тўлаш режасини ҳам ишлаб чиқди. Шунингдек, Шанхайдаги кунига 3 млн. йўловчи фойдаланадиган 100000 та таксомоторларга шу мақсадда 30 млн. юан (3,7 млн. доллар) маблағ ҳам ажратилган. Бироқ барибир ҳали ҳамон кўпчилик ҳайдовчиларнинг кайфияти тушкун ҳолда.\nОлмония ёқилғисини «симираётган» ким?\nЕвропанинг энг автомобили кўп мамлакати бўлмиш Олмонияда 82 млн аҳолининг 41 миллиондан ортиғи тўрт ғилдиракли «дўстига» эга. Бензиннинг нархи эса бу ерда бир суткада бир неча марталаб ўзгариб туради. Бу ердаги 15400 та бензакалонкаларнинг барчаси нарх-наволарни компютер тармоғи томонидан кўрсатиб турадиган контсернларга бўйсунади. Сўнгги пайтда эса энг сифатли бензин литрининг баҳоси 1,23 еврога чиқди.\nВақти-вақти билан Олмонияда ҳам контсернларни яширинча нарх-навони ошириб боришда қўли борликда айблаб туришади. Бироқ ҳар сафар картеллар бўйича маҳкама буни совуққонлик билан қатъий рад этиб келмоқда.\nГарчи сўров ва тадқиқотлар бензиннинг ҳар литридан фирмалар 15-21 тсентдан фойда кўришини таъкидлашсада, аслида вазият бутунлай бошқача. Давлат бюджети учун ҳар литр бензиндан ўртача 82 тсент сиқиб олинар экан. Бу эса ёнилғи сотиш контсернлари бир литр бензиндан бир тсент фойда ололади холос, демакдир. Шу боисдан ҳам бу контсернлар фойдани кўпроқ нефт қазиб олиш ва уни қайта ишлашдан топадилар.\n← Аввалги Аввалги Гарри Поттер афсуни ёки муваффақият сири нимада?\nКейинги → Кейинги: Машҳур уйқусизлар


Россия президенти 23 июнь куни Тошкентда Хитой ва Мўғулистон раҳбарлари билан учрашади\nРоссия Федерацияси президенти Владимир Путин 23-24 июнь кунлари Тошкентда Ўзбекистон президенти Ислом Каримов ва ХХР раиси Си Цзиньпин билан қисқа учрашувда бўлади. Бундан ташқари, Россия-Хитой-Мўғулистон иштирокидаги уч томонлама учрашувда ҳам қатнашади. Бу ҳақда журналистларга Россия президенти ёрдамчиси Юрий Ушаков маълум қилган.\nУчрашувлар ШҲТ доирасида бўлиб ўтади.\nУшаковнинг сўзларига кўра, Тошкентда бўладиган учрашувда уч томонлама ҳамкорликнинг истиқболдаги тараққиёти музокаралар марказида бўлади. Мавзулар сирасига: “Ўзида 30 та лойиҳани мужассамлаштирган РФ ҳамда ХХР ва Мўғулистон ўртасида иқтисодий йўлак барпо этиш дастури” ҳам киради.\nУшковнинг айтишича, томонлар учрашувида минтақавий ва халқаро масалаларга оид бошқа мавзулар ҳам кўтарилади.


Зеро, маълумотларга кўра, республикамиздаги мавжуд электр энергияси ҳамда газ тармоқларининг 60 фоизи таъмирталаб. Қолаверса, газ ва электрдан қарздорлик миқдори республика бўйича 5 триллион сўмдан ортгани соҳа жиддий ислоҳотларга муҳтожлигини кўрсатади.\nПрезидентимизнинг шу йил 29 майдаги Фармони билан Ўзбекистон Республикаси Бош прокуратураси ҳузурида Мажбурий ижро бюроси ташкил этилди. Ушбу тузилма электр энергияси ҳамда табиий газ етказиб бериш ва истеъмол қилиш соҳасида шартнома мажбуриятларига сўзсиз риоя этиш, шунингдек, суд ҳамда бошқа органлар ҳужжатлари ижросида таъсирчан механизм бўла оладими? Халқаро пресс-клубнинг навбатдаги мажлисида айнан шулар ва тизимда тежамкорлик, истеъмолчилар масъулияти, тўлов маданиятини ошириш сингари масалалар хусусида сўз борди.\nМуаммолар тўпланиб қолган эди\nЎзбекистон Республикаси Бош прокуратураси ҳузуридаги Мажбурий ижро бюроси директори Ботир Қудратходжаевнинг айтишича, кўпчиликни Мажбурий ижро бюроси нима учун ташкил қилингани қизиқтириши табиий. Қайд этиш керакки, сўнгги йилларда энергия ресурсларидан дебитор қарздорликни камайтириш, улардан ноқонуний фойдаланишни бартараф қилиш борасида таъсирчан ишлар олиб борилмаган. Масалан, 2016 йилда электр ҳамда газ тармоқларига ўзбошимчалик билан уланиш, ҳисобга олиш асбобларига шикаст етказиш ва уларнинг кўрсаткичларини ўзгартириш каби ҳуқуқбузарликлар 2014 йилдагига нисбатан 48 фоиз ошган. Суд ҳужжатлари ҳамда бошқа органлар ҳужжатлари ижроси эса 2016 йилда атиги 45 фоизга бажарилган. Қонунийликни ва ижро интизомини мустаҳкамлаш ишларида йўл қўйилган камчиликлар оқибатида 2016 йил ҳамда 2017 йилнинг I чораги давомида содир этган ҳуқуқбузарликлари учун “Ўзбекэнерго” АЖ ва “Ўзтрансгаз” АКнинг 665 нафар, Суд департаментининг 36 нафар ходими жиноий жавобгарликка тортилган. Мана шу муаммолар сабабли Президентимиз Фармони билан Бош прокуратура ҳузурида энергия ресурслари учун тўловларнинг ўз вақтида ҳамда тўлиқ ундирилишига, электр ва газ тақсимлаш тармоқларига ноқонуний уланиш ҳамда талон-торож қилиш ҳолатларини аниқлаш, бартараф этиш ва олдини олишга, қолаверса, суд ҳужжатларининг сўзсиз ижросини таъминлашга масъул бўлган Мажбурий ижро бюроси ташкил қилинди.\nКомплекс ёндашув асосида ҳал этилади\nМамлакатимизда энергия ресурслари соҳасидаги муаммоларни ҳал қилишга комплекс ёндашилаётганини қайд этиш лозим. Сўнгги йилларда электр энергияси ҳамда табиий газ ишлаб чиқариш ҳажмини ошириш, аҳоли ва иқтисодиёт тармоқларининг энергия ресурсларига бўлган эҳтиёжини тўлиқ ҳамда узлуксиз таъминлаш, технологик жиҳатдан ва маънавий эскирган инфратузилмаларни модернизациялаш бўйича амалий чораларни кўришга алоҳида эътибор қаратилмоқда. Хусусан, Ўзбекистон Республикаси Президентининг 2016 йил 23 ноябрдаги қарори билан тасдиқланган 2017 — 2021 йилларда паст кучланишли электр тармоқларини янада модернизация қилиш ва янгилаш дастури доирасида 2,5 миллион нафардан ортиқ истеъмолчиларнинг энергия таъминотини яхшилаш мақсадида 34 минг километр электр тармоқлари ҳамда 6,9 минг дона трансформаторни модернизациялаш бўйича 835,9 миллион АҚШ доллари қийматидаги ишлар амалга оширилмоқда.\nБу масаланинг бир жиҳати. Ўзбекистон Республикаси Бош прокуратураси бошқармаси бошлиғи Бекзод Мавлоновнинг маълумот беришича, мамлакатимизда 6 миллиондан ортиқ электр энергияси, 3 миллиондан зиёд газ истеъмолчилари бор. Электр энергияси соҳасидаги истеъмолчиларнинг 4,5 миллион нафардан ортиғида электрон ҳисоблагичлар ўрнатилган бўлса, қолгани эски ҳисоблагичлар асосида иш олиб боради. Газ соҳасида аҳвол бундан ҳам ночор.\nСир эмас, ҳисоблагичларга зарар етказиш, уни бузиш, кўрсаткичларини ўзгартиришга уриниш, шу орқали ишлатилган электр энергияси ёки газ учун тўловдан қочиш ҳолатлари ҳам кўп учраб туради. Бугунги кунда бундай ноқонуний хатти-ҳаракатлар учун жавобгарлик кучайтирилди. Юртимизда электр энергияси ва табиий газни ҳисоблашнинг автоматлаштирилган тизими жорий этилади. Бу ҳақда куни кеча давлатимиз раҳбарининг тегишли фармойиши қабул қилинди. Мазкур тизимнинг ўзига хос жиҳати шундаки, у масофадан туриб бошқарилади. “Ҳар битта тармоққа ноқонуний аралашув ҳолати автоматик равишда масофадан туриб масъул идораларда кўрилади”, деди Б. Мавлонов.\nИстеъмолчи қандай ҳолатларда тармоқдан узилади?\nМаълумки, Президентимиз Фармонида ўзаро ҳисоб-китобларни амалга ошириш, шунингдек, энергия ресурслари учун қарздорлик мавжуд бўлганда, истеъмолчиларни тармоқдан узиш тартиби аниқлаштирилди. Унга мувофиқ, 2017 йил 1 июлдан бошлаб истеъмолчи — жисмоний шахслар ҳар ойнинг 10-санасига қадар ўтган ойда фойдаланилган энергия ресурслари учун тўлиқ ҳисоб-китоб қилишлари шарт. Юридик шахслар ҳамда якка тартибдаги тадбиркорларга энергия ресурслари олдиндан 100 фоизлик ҳақ тўлаш асосида етказиб берилади. Тўловлар ўз вақтида амалга оширилмаган тақдирда, истеъмолчилар тармоқдан мажбурий узилади. Бунда қайта улаш учун жисмоний шахслардан энг кам ойлик иш ҳақининг икки баробари, юридик шахслардан эса энг кам ойлик иш ҳақининг ўн баробари миқдорида тўлов ундирилади. Тармоқдан мажбурий узишнинг тартиб-таомиллари тегишли ҳужжатларда батафсил белгилаб қўйилди. Бунда имкон қадар адолат мезонлари асосида иш тутилади.\n“Халқимиз шуни билиб олиши керакки, бундан буёғига “Ўзбекэнерго” ва “Ўзтрансгаз” ходимлари хонадонма-хонадон юрмайди. Борган тақдирда ҳам уларга тўлов амалга оширилмаслиги керак. Фақат бюро ходимлари махсус намунадаги кийим ҳамда хизмат гувоҳномаларини кўрсатгандан кейин тўлов қилиш мумкин”, деди Б. Мавлонов.\nҚайд этилганидек, бугунги кунда истеъмолчилар билан ўзаро ҳисоб-китобларнинг ҳолати тўғрисидаги ҳаққоний маълумотларни тақдим қиладиган ва электрон тўлов тизимлари билан интеграциялаштирилган Уй-жой коммунал, электр ҳамда газ таъминоти хизматлари кўрсатишнинг ягона биллинг тизимини ташкил этиш ишлари жадал олиб борилаяпти.\nҲаммаси оиладан бошланади\nХалқаро пресс-клуб мажлисида аҳолининг тўлов маданиятини янада ошириш, бу ишни, аввало, оиладан бошлаш кераклиги алоҳида таъкидланди. Чунки ўрганишлар шуни кўрсатаяптики, пенсионерлар, даромади кўп бўлмаса-да, оддий оилалар имкон қадар энергия ресурслари учун тўловни мунтазам амалга ошириб келишмоқда.\n— Маҳаллада хонадонма-хонадон юриб шунга амин бўлдикки, асосан, ўзига тўқ оилалар, тадбиркорларнинг газдан қарзи бор, электр энергияси учун тўловни муддатидан ўтказиб юбориш ҳолатлари кўп учрайди, — дейди Сергели туманидаги “Дўстлик” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Муқаддас Жамолиддинова. — Ваҳолонки, яқинда улар дабдабали тўй қилган ёки ҳали дунёни идрок этмайдиган чақалоқ учун байрам тадбирини ўтказишган бўлишади. Электр, газ учун тўлов вақти келганда эса, пайсалга солишга, ўзини иқтисодий ночор кўрсатишга уринишади. Биз бу ишлар нотўғри эканлигини кенг тушунтиришимиз керак. Чунки газ ҳам, электр энергияси ҳам чегараланган.\nМажлисда қатнашган Тошкент шаҳар бош имом-хатиби Анвар қори Турсунов исроф гуноҳи кабира эканлигини таъкидлади. Данғиллама тўй қилишдан, ҳуда-беҳуда маросимларга пул сарфлашдан олдин қарзлардан қутулиш кераклигини эслатди.\nҚисқача айтганда, янги ташкил этилган тузилма соҳадаги кўзбўямачиликларнинг олдини олиб, аҳолини электр энергияси ҳамда газ тармоқларидан мақсадли фойдаланишга ундаши билан аҳамиятлидир.\nМазкур рукндаги бошқа мақолалар: « Иқтисодиёт тармоқлари ва мамлакатимиз ҳудудларининг экспорт имкониятларини ошириш — энг муҳим ва долзарб вазифа\tСудьялар аҳоли билан юзма-юз мулоқот ўтказмоқда »


Ўзбекистонлик мигрантларга энди Қирғизистонда ҳам тинчлик бўлмайди\nРасмий маълумотларга кўра, бугунги кунда юзлаб ўзбекистонлик меҳнат мигрантлари қонуний рўйхатдан ўтмаган ҳолда Қирғизистоннинг Ўш вилоятида тирикчилик қилади.\nЎш вилоят ҳокимлиги коллегиясида бу меҳнат мигрантлари масаласи кўриб чиқилди. Йиғилишда таъкидланишича, бу меҳнат мигрантлари арзимаган пул эвазига ишламоқда. Бу эса Қирғизистон меҳнат бозорини касод қиляпти.\nАндижонлик 25 ёшли Салимахон Искандарова Қорасув бозорида ҳаммоллик қилади.\n“Шу ерларда сарсон бўлиб юрибмиз. Савдогарларга 100-200 сўм эвазига юкини ташиб беришни сўраб ёлворамиз, ялинамиз. Ўзимни тиланчилик қилиб юрган бир гадой каби ҳис қиламан”, - дейди Салимахон Искандарова.\nҚорасув бозорида ҳаммоллик қилувчи андижонликларнинг сони юзтадан ортар экан. Улар Ўзбекистонда иш йўқлиги ва ойлик озлиги туфайли мана шу бозорда энг оғир ишларни бажариб тирикчилик қилишга мажбур эканини айтади.\nАндижонлик ҳаммоллар бир кунда уч мингдан беш минг ўзбек сўмигача пул топади. Улар журналистлар билан гаплашишни ёқтирмайди. Ҳаммоллар қирғиз расмийлари уларнинг бу ерда ишлаётганидан матбуот орқали хабар топиб, ўзларини ҳайдаб солишларидан чўчийди.\nУларнинг гапларида ҳам жон бор. Ўш вилояти губернатори Жонтўра Сотволдиев вилоят коллегияси йиғилишида шу масалани кўндаланг қўйди.\n“Бугунги кунда қирғизистонликлар иш излаб чет элларда сарсон юрган бир пайтда биз мигрантлар оқимини назорат қилишимиз керак. Қорасув бозорининг ўзиёқ 400-500 ўшликни қўшимча тарзда иш билан таъминлаши мумкин. Лекин бугун уларнинг ўрнини қўшни давлатдан келган меҳнат мигрантлари эгаллаб турибди. Бу масалани ҳал қилиш керак”, - деди губернатор.\nУ ноқонуний меҳнат миграциясини назоратга олиш борасида чора-тадбирлар ишлаб чиқишга кўрсатма берди. Бу чора-тадбирлар қандай йўналишда экани ҳозирча ошкор қилингани йўқ. Лекин Ўш вилояти милицияси матбуот котиби Жениш Аширбоев сўзларига кўра, бу қарор, энг аввало, Қирғизистон ҳудудида рўйхатдан ўтмай, солиқ тўламай ишлаётган ва яшаш учун курашаётган ўзбекистонлик мардикорлар фаолиятини кескин чеклаши мумкин. Қолверса, улар қирғиз милицияси учун ҳам муаммо туғдирмоқда.\n“Ноқонуний меҳнат мигрантлари бир-бирини талагани, бир-бирини пичоқлаб қўйгани кўп қайд этилган”, - дейди Жениш Аширбоев.\nҚорасув бозорида ўзбекистонлик мардикорлардан ташқари ўзбекистонлик савдогарлар ҳам тирикчилик қилади. Ўш вилояти губернатори савдо шаҳобчаларига ноқонуний тарзда эгалик қилаётган хорижлик савдогарлар масаласини ҳам ўрганиб чиқишга буйруқ берди.\n“Сизлар ўз манфаатингизни кўзлаяпсиз. Савдогарлик билан шуғулланувчи меҳнат мигрантлари сизнинг томоқларингизни мойлаб туришини ҳамма билади. Шунинг учун мен мана шу савдогарлар масаласи ҳам назоратга олинишини талаб қиламан”, - деди губернатор ҳуқуқ-тартибот ходимларига қарата.


Тожикистонлик 500 нафар фуқаро Буюк Британияга қишлоқ хўжалиги соҳасида ишлаш учун кетиши мумкин • EastFruit\nБош саҳифа › Янгиликлар › Тожикистонлик 500 нафар фуқаро Буюк Британияга қишлоқ хўжалиги соҳасида ишлаш учун кетиши мумкин\nМуаллиф: EastFruit 26 Апр 22 25 Апр 22 055\nТожикистоннинг минг нафардан зиёд фуқароси Буюк Британияда ишлаш истагини билдирган. Бу мамлакатда мигрантларни ишга жойлаштириш билан шуғулланувчи компания аллақачон 200 нафардан зиёд кишини танлаб олди. Тожикистон Миграция хизмати 500 нафар тожикистонликни Буюк Британия қишлоқ хўжалиги соҳасида ишлаши учун жўнатишни режалаштирмоқда.\nКуни кеча Тожикистон Меҳнат, миграция ва аҳоли бандлиги вазирлигининг Миграция хизмати Тожикистон Республикасининг Буюк Британия ва Шимолий Ирландиядаги элчихонаси қишлоқ хўжалиги соҳасида ишлашни хоҳловчиларни саралаш бошланганини маълум қилди. CentralAsia маълумотларига кўра, ишга 22дан 45 ёшгача бўлган инглиз тилини мулоқот даражасида билувчи фуқаролар таклиф қилинган.\nМиграция хизмати маълумотларига кўра, Тожикистон фуқаролари Буюк Британиядаги янги иш жойига ўз маблағлари ҳисобидан юборилади. Мавсумий ишчилар учун 8 соатлик иш куни кўзда тутилган бўлиб, уларга бир иш соати учун 12 доллар ҳақ тўланади.\nШунингдек ўқинг: Тожикистонда иссиқхона сабзавотларини етиштириш ҳажми ортмоқда, нархлар эса ҳануз қиммат\nҲозирча Россия Тожикистондан меҳнат ресурслари оқимининг асосий йўналишидир. Айни пайтда Тожикистондан меҳнат муҳожирларининг қарийб 95 фоизи ушбу мамлакатга ишлаш учун кетмоқда.\nМуҳожирларнинг бир қисми Қозоғистон, бошқаси МДҲ давлатлари ёки узоқ хориж мамлакатлари – Туркия, Бирлашган Араб Амирликлари, Жанубий Корея, АҚШ, Европа Иттифоқи мамлакатларига боради. Бироқ АҚШ ва Европа давлатларида тожикистонлик меҳнат муҳожирлари сони кескин ошаётгани ҳақида ҳозирча сўз юритишга ҳожат йўқ. Чунки, ушбу мамлакатларда ишлаш учун инглиз тилини биладиган малакали кадрлар керак.\nҲукумат бўш иш ўринлари тўғрисидаги маълумотларни мунтазам равишда эълон қилиб боряпти, аммо шарт-шароитлар ва таклиф қилинаётган маош миқдори кўпчиликни қониқтирмаяпти. Расмий маълумотларга кўра, 2021 йили Тожикистонда рўйхатга олинган ишсизлар сони 54,6 минг кишини ташкил қилган.\nБуюк Британияишчи кучиТожикистон


11 сентябр - xabar.uz\nУни ўша пайтда Афғонистонда жойлашган "Ал-Қоида" гуруҳи амалга оширганди.\n11 сентябрдан Тошкент–Қарши–Тошкент йўналишида «Насаф» тезюрар йўловчи поезди ҳаракати қайта йўлга қўйилади.\n2001 йилнинг 11 сентябри энг йирик террор ҳужуми уюштирилган кун сифатида тарихнинг қора саҳифаларига кирди.\n2001 йилнинг 11 сентябрида АҚШ тарихидаги энг қонли теракт юз берганди. Нью-Йоркдаги Жаҳон савдо маркази ҳамда Виржиниядаги Пентагон биноларига террорчилар эгаллаб олган йўловчи самолётлари бориб урилиши оқибатида 2977 киши ҳаётдан кўз юмганди.


САБЗИ ЕТИШТИРИШ ТЕХНОЛОГИЯСИ | АгроОлам.Uz\nБош саҳифа Деҳқончилик САБЗИ ЕТИШТИРИШ ТЕХНОЛОГИЯСИ\nСАБЗИ ЕТИШТИРИШ ТЕХНОЛОГИЯСИ\nСАБЗИ НАВЛАРИ. Сабзини эртапишар Мшак-95, Нурли-70, ўртапишар Мирзои сариқ-304, Қизил мирзои-228, Нантская-4, Шантане-2461, Зийнатли навлари экишга тавсия этилади.\nПАРВАРИШЛАШ ТЕХНОЛОГИЯСИ. Ўзбекистоннинг жанубий вилоятларида баҳорги сабзи уруғи 15-28 февралда; Марказий вилоятларда 1-15 мартда, Шимолий вилоятларда 15-30 мартда экилади. Сабзи уруғлари СКОН-4,2, СММ-4 русумли сеялкалар билан 1,5-2 см чуқурликка 52×8, 62×8 см схемада экилади. Уруғ сарфи гектарига 5-6 кг. Сабзини парваришлаш жараёнидаги энг мухим масалалардан бири уруғни ердан текис ундириб олишдир. Сабзи ниҳоллари тупроқ доим нам бўлганда 5-7 кунда кўринади ва 10 кунда униб чиқади. Сабзи униб чиқиши билан дарҳол бегона ўтларни ўташга ва яганалашга киришиш керак. Сабзи 2 марта ўталади. Дастлабки ўташ сабзи битта чинбарг чиқарганда, кейингиси эса 3-4 барг чиқарганда ўтказилади. Ҳар ўтоқ давомида ягана ҳам қилиб борилади. Бегона ўтларни йўқотиш учун гербицидлардан фойдаланилади. Бир йиллик ўтларга қарши, экишдан олдин гектарига Гезагард-50 ёки Прометрин препаратини ҳар гектарига 2-3 кг дан бегона ўтлар уруғи ердан унгунга қадар ёки 1-2 чинбарг чиқарган вақтда; Нитран 30 фойизли препаратни гектарига 3,3 – 6,0 кг ёки Трефланни 24 фойизли препаратини гектарига 4-6 кг ҳисобидан маданий ўсимликларининг уруғи униб чиққунгача ёки 1-2 чинбарг чиқарган вақтда ёки Фюзилад Супер 12,5 фойизли препаратини гектарига 1-2 кг ҳисобидан бегона ўтлар уруғи 2-4 та барг чиқарган вақтида пуркалади. Гербицид сепилган сабзи экинлари меваларини 4 ойдан илгари истеъмол қилиш тақиқланади. Сабзи иккинчи марта ягана қилиниб, ўтдан тозалангандан кейин қатор оралари трактор культиваторида юмшатилади.\nСуғориш. Илдизмева сабзавотларнинг тупроқ намига бўлган талаби экиннинг турига қараб ҳар хилдир.\nСабзи ўсимлигининг илдизи яхши ривожланган, тупроққа нисбатан чуқур таралади, барг шапалоғи унчалик катта эмаслигидан сувни кўп буғлантирмайди, аммо тупроқнинг бир оз чуқур қатламидан нам тортиб олиш қобилиятига эга. Демак, уларнинг сувга ўта талабчан эмаслигининг боиси ҳам шунда. Лекин Ўзбекистон шароитида экинларни суғормасдан мўл ва сифатли ҳосил олиб бўлмайди. Агар экин қондириб суғорилмаса, ҳосилдорлик ва шунинг билан бирга маҳсулотнинг сифати пасаяди.\nСабзи ўстиришда тупроқнинг тўйинган дала нам сиғимига нисбатан суғоришдан олдинги тупроқ намлиги 70-75% бўлиши керак.\nИлдизмевали сабзавотлар ўсув даврида сувни ҳар хил миқдорда талаб қилади. Уруғнинг униб чиқиш, шунингдек баргнинг жадал суратда ўсиш ва ҳосил тўплаш даврида экинларнинг сувга талабчанлиги бир оз ошади. Илдизмеваси етилган вақтда экин ҳаддан ташқари кўп суғорилса, уни узоқ сақлаб бўлмайди ва ёрилиб кетиши мумкин.\nТупроқ нами етишмаса сабзининг барги қораяди, ортиқча сернам бўлса оч яшил тусга киради. Шунга мувофиқ хўраки лавлаги баргининг ўсиши анча секинлашади, майдалашади ва у тўқ қизил-бинафша ранг билан қопланади. Ортиқча нам бўлганда барги яшил, томирлари эса оч қизғиш рангга киради.\nЎзбекистон шароитида сабзи боғ қатор орасига кузда ва кўкламда сепилади. Кўкламда сепилганда ўсимликнинг ўсув даври ҳаво анча салқин пайтда ўтади, лекин илдизмева ҳосил қилиш пайти эса ёзнинг айни иссиқ вақтига тўғри келади. Бу вақтда экилганда уруғ қишда ва баҳорда ёққан ёғиндан тўпланган нам ҳисобига бемалол униб чиқади. Айрим, яъни кўклам қурғоқчил келган йиллардагина уруғнинг униб чиқишини тезлаштириш мақсадида уруғ суви берилади.\nКўкламда экилган илдизмевали сабзавотлар апрелнинг иккинчи ярмидан бошлаб суғорилади. Дастлабки пайтларда экин ҳар бир ярим-икки ҳафтада, майнинг иккинчи ярмидан эътиборан, яъни илдизмевалар жадал суратда катталашаётганда эса ҳар 7-8 кунда суғорилади. Ҳосил етилиб, йиғим-терим пайти яқинлашганда суғориш тўхтатилади.\nСизот суви чуқур жойлашган ерларда эртаги сабзи ва лавлаги ўсув даврида 8, сизот суви юза далаларда эса 5-6 марта суғорилади.\nБарча илдизмевали сабзавотлар учун тупроқ (70-80 см) қатлами нам бўлиши керак. Бу эса бошқа сабзавотларга қараганда катта норма билан суғоришни тақозо қилади. Лекин ҳамма илдизмевали сабзавотлар учун суғориш меъёри бир хилда эмас.\nСабзи бошқа экинларга нисбатан камроқ сув талаб ўсимлик бўлиб, бинобарин навбатдаги суғориш олдидан тупроқнинг дала нам сиғимига нисбатан суғоришдан олдинги тупроқ намлиги 70-75% га тушиб қолиб, нам анча камаяди. Шундай пайтларда бу экинлар тупроқ шароитига қараб гектарига 550-600 м3 ҳисобидан суғорилади.\nСабзини ҳаддан ташқари катта меъёр билан суғориш тавсия этилмайди.\nСуғориш-тупроқ ва унинг унумдорлигига кучли таъсир этадиган воситадир. Суғориш натижасида экинларнинг ҳосилдорлиги оширилади ва маҳсулотнинг сифати яхшиланади. Шунинг учун экинлардан муттасил юқори ва сифатли ҳосил етиштиришда суғоришни тўғри ташкил этишнинг аҳамияти каттадир. Суғориш яхши ташкил қилинганда сабзавоткорларнинг иш унуми ошади, маҳсулотнинг сифати яхшиланади ва таннархи арзонлашади.\nСабзини ўғитлаш. Республикани барча минтақаларида сабзи боғлар орасига эртаги муддатда экилади. Сабзи ўсимлиги бошқа сабзавотлар каби тупроқ унумдорлигига, асосий озиқа элементларига талабчандир. Озиқа элементлари етарли миқдорда тавсия этилган миқдорда берилганда юқори ҳосил олиш имкони бўлади.\nРеспубликада энг кўп тарқалган қадимдан суғориб келинаётган буз тупроқ ерлардан эртаги сабзининг гектаридан 25 тоннадан хосил олиш учун соф холда 150 кг азот, 80 кг фосфор, 45 кг калий солиш керак; ўтлоқи, ўтлоқи ботқоқ ерларда етиштирилганда соф холда 120 кг азот, 70 кг фосфор, 40 кг калий бериш керак; шўрланган тақир ерларда етиштирилганда эса соф ҳолда 160 кг азот, 80 кг фосфор, 50 кг калий бериш керак; 30 тонна хосил олиш учун келтирилган тупроқларга қуйидаги миқдорда соф ҳолда ўғитлар беришлик тавсия этилади; қадимдан суғориб келинаётган бўз тупроқларда сабзи етиштирганда гектарига соф ҳолда 220 кг азот, 160 кг фосфор, 100 кг калий; ўтлоқи, ўтлоки ботқоқ тупрокларда етиштирилганда эса 175 кг азот, 130 кг фосфор, 80 кг калий; шўрланган тақир тупроқларда етиштирилганда эса 250 кг азот, 200 кг фосфор, 120 кг калий бериш керак бўлади.\nБериладиган маъдан ўғитлар ичида аммиак селитра, аммофос, суперфосфат, ўзимизда ишлаб чиқарилаётган Муборак фосфорит кони фосфор ўғитини қўллаш яхши натижаларни беради.\nШўрланган, тақир тупроқларда сульфат аммоний, калий сульфат, калий хлорид ўғитларини бериш тавсия этилмайди, сульфат аммоний ўрнига аммиак селитраси, калий ўғитлари сифатида нитрат калий ўғитларини бериш тавсия этилади. Янги гўнгни бериш тавсия этилмайди. Гўнгни бериш тупроқда бегона ўтларни кўпайишига олиб келади, уни ўтоқ қилиш учун сарф харажатлар кўпаяди, сабзи ўсимлигини ўсиши, ривожланиши орқада қолади, ҳосилдорлик камаяди.\nЎғитларни бериш муддатлари: Фосфор ўғитини йиллик миқдорини 75%, калийни ҳаммаси ерларни асосий ишлов даврида, қолган 25% фосфорни ерни бороналаб эгат олишда бериш тавсия этилади. Азотли ўғитларни ҳаммаси вегетация даврида озиқлантиришда иккига бўлиб берилади. Биринчи озиклантириш ўтоқ қилиб ўсимлик сони сийраклаштирилгандан сўнг, иккинчиси эса 2-3 тадан чинг барг пайдо бўлганда ўтказилади. Ўғитлар ўғитлагич мосламалар билан қатор ораларига ўсимликка яқинроқ қилиб берилади.


Европада трансферлар дарчаси ёпилди. Сўнгги куннинг 10та асосий трансфери\nСпорт 10:00 / 03.09.2019 48674\nТошкент вақти билан 3 сентябрь куни соат 3:00да Европа чемпионатларида ёзги трансферлар даричаси ёпилди. Дастлаб, 2 сентябрь куни соат 21:00да Бундеслигада трансферларни амалга ошириш тўхтади, Италияда янги трансферларни расмийлаштириш 3 сентябрга ўтар кечаси соат 1:00гача давом этди, Россияда соат 2:00да, Испания ва Францияда эса соат 3:00да трансферлар ойнаси ёпилди. Қуйида сўнгги кунда амалга оширилган асосий трансферларни келтириб ўтамиз.\nХавьер Эрнандес, «Вест Ҳэм» — «Севилья»\n«Вест Ҳэм»да икки йил ўтказган Чичарито кутилмаганда нисбатан кучлироқ жамоа аъзосига айланди. Мексикалик ҳужумчи «Севилья» билан шартнома имзолади. Goal.com нашри маълумотига кўра, испанлар форвард учун 8 миллион евро тўлашган. Ўтган мавсумда Эрнандес АПЛнинг 25 ўйинида майдонга тушиб, атиги 7 гол урганди, шу туфайли у «Севилья»га нега керак бўлиб қолгани тушунарсиз. Катта эҳтимол билан, 31 ёшли футболчидан испанлар клуби ротацияларда фойдаланишади. Эрнандес кўп марта захирадан тушиб, ўзининг қандай хавфли футболчи эканини кўрсатган.\nГенрих Мхитарян, «Арсенал» — «Рома»\n«Арсенал»да захира футболчисига айланиб қолган арманистонлик яримҳимоячи фаолиятини қайта тиклаш имкониятига эга бўлди. «Рома» Генрих Мхитарянни 3 миллион евро эвазига кейинчалик 15 миллион еврога сотиб олиш ҳуқуқи билан бир мавсум учун ижарага олди. Шунингдек, агар футболчи Римда ўзини яхши томондан кўрсата олса, «тўпчилар» 100 минг евро миқдорида бонус олиши мумкин. Италияга кўчиб ўтиш Генрихнинг фойдасига ишлаши аниқ. «Рома»да у етарли ўйин амалиётига эга бўлади, Европанинг энг яхши чемпионатларидан бирида тўп суради.\nЕвгений Коноплянка, «Шальке» — «Шахтёр»\nХорижда 4 йил саргардон бўлган 29 ёшли украиналик вингер ватанга қайтди. Коноплянка Донецкнинг «Шахтёр» клуби билан уч йиллик шартнома тузди.\n«Шахтёр» бошқа клубларга қараганда жиддийроқ қизиқди. Бу мен учун ёқимли, мен ишончни оқлашга ҳаракат қиламан. Бу жамоа оиласида бўлишдан бахтиёрман. Мен Украинага қайтганимдан хурсандман. Бу менинг уйим», — дея қайд этди Евгений янги клуб сафига ўтгач.\nФутболчи Испания ва Германияда очилиб кетолмади. У «Севилья»да ҳам, «Шальке»да ҳам асосий таркибдан муқим жой ололмаганди.\nКейлор Навас, «Реал» — «ПСЖ»\nТибо Куртуа «Реал»га келгач, Кейлор Навас захира ўриндиғига михланди. Костарикалик тажрибали дарвозабон бир йил давомида ўринбосар ролида бўлди ва ўз имкониятини кутди, аммо ёзда унинг сабри тўлди. Дарвозабон ўзини трансферга қўйишларини сўради, энди у «ПСЖ» билан 4 йиллик шартномага эга. Ниҳоят Кейлор яна ақл бовар қилмас сейвлари билан мухлисларни хурсанд қила бошлайди. Ареола ижара асосида Мадридга кўчиб ўтиши муносабати билан у парижликлар клубида биринчи рақамли посбонга айланади.\nАльфонс Ареола, «ПСЖ» — «Реал»\nПарижга кетган Наваснинг «Реал»даги бўш қолган ўрнини 26 ёшли Альфонс Ареола эгаллади. «ПСЖ» дарвозабони билан «қаймоқранглилр» бир йил муддатга ижара шартномаси тузишди. Ушбу дарвозабон ўтган мавсумда Франция чемпионатида 21 ўйинда майдонга тушган, яна 17 ўйинда дарвозани Жанлуиджи Буффон қўриқлаган. Француз посбонга Испанияда қанча ўйинда имконият берилиши – номаълум. «Қироллик клуби» уни асосий дарвозабон сифатида таклиф этмагани аниқ.\nРадамель Фалькао, «Монако» — «Галатасарой»\nШу йил ёзида «Монако» форварди монегаскликлар клуби унга янги шартнома таклиф қилмагани, шунинг учун у фаолиятини давом эттириш учун вариантлар қидираётганини маълум қилганди. Фалькаога энг кўп эътибор «Галатасарой» томонидан қаратилди, колумбиялик футболчи Туркияда футболга алоҳида эътибор қаратилишига амин бўлди - Радамель Истанбулга қўнганида, уни туркиялик 25 минг фанат кутиб олди. Бир кун ўтиб у «Галатасарой» билан 3 йиллик шартнома тузди, унинг бу клубдаги йиллик маоши 5 миллион еврога тенг.\nАнте Ребич, «Айнтрахт» — «Милан»\nРоссиядаги жаҳон чемпионатида порлаган хорватиялик яримҳимоячи «Милан» футболчисига айланди. Итальянлар клуби Ребични «Айнтрахт»дан 5 миллион евро эвазига ижарага олишди. Келишув икки йил муддатга тузилган. Ўтган мавсум Германияда футболчи ажойиб мавсум ўтказганди, у Бундеслига ўйинларида 9 гол уриб, 4 голга узатма берган. «Айнтрахт» ушбу хорватни 2018 йил июнида 2 миллион евро эвазига «Фиорентина»дан трансфер қилганди, Transfermarkt маълумотига кўра, унинг трансфер қиймати ҳозирда 40 миллион евро атрофида. Шундай экан, агар Италияда Ребич янада яхшироқ ўйнаса, немислар унинг трансферидан яхшигина пул ишлаб олишлари мумкин.\nМауро Икардининг қийинчиликлари маълум муддатга тўхтаб туради. «Интер»да ҳақиқий қочқинга айланган футболчи бир йил муддатга «ПСЖ»га ижарага берилди. Мауронинг бахтига қарши, келишувда парижликлар уни кейинги йил ёзида трансфер қилиш ҳуқуқига эгалиги кўрсатилмаган. Шундай экан, мавсум якунида Икарди яна қайтади ва унинг «Интер» билан можаролари давом этади.\nАндре Силва, «Милан» — «Айнтрахт»\n«Севилья»даги бир йиллик ижарадан кейин «Милан»га қайтган ҳужумчи яна ўзига жамоа қидиришига тўғри келди. Ёзда Силва «Монако»га ўтиши мумкин эди, аммо келишув футболчининг молиявий талаби туфайли амалга ошмади – 23 ёшли футболчи катта маош сўради. Португалиялик футболчи ҳатто Монакога, клуб базасига келган ва тиббий кўрикдан ҳам ўтганди. Лекин Андрени қониқтирадиган таклиф ўзини кўп куттирмади ва у Ребич ўрнига ижара асосида «Айнтрахт»га борадиган бўлди.\nНикола Калинич, «Атлетико» — «Рома»\nХорватиялик футболчи «Атлетико»да ёмон ўтган мавсумдан кейин яна фаолиятида бурилиш ясамоқчи. Ла Лигада у «матрасчилар» сафида атиги 641 дақиқани майдонда ўтказиб, 2 гол урди. Шундай экан, у ёзда «Рома»га бир йил муддатга ижарага бериб юборилиши ҳайрон қоларли ҳолат эмас. Калиничнинг ижараси учун римликлар 2 миллион евро тўлашди. Мавсум якунида улар футболчини 9 миллион еврога харид қилишлари мумкин. Агар хорватиялик футболчи Италияда қолишни истаса, у қаттиқ меҳнат қилиши керак.\n23:52 / 24.02.2020 1034\n23:47 / 24.02.2020 5855